text:
Tíðindaskriv:
Kunnað verður um, at Jenis av Rana, landsstýrismaður, hevur sett niðanfyri standandi leiðslur í fólkaskúlanum frá 1. august 2020 at rokna:
Jóhanna H. Joensen, fyrstilærari í Hósvíkar skúla (tíðaravmarkað starv)
Jóhanna er 49 ára gomul og tók læraraprógv í 1999. Hon hevur drúgvar undirvísingarligar royndir og hevur hesi síðstu 15 árini starvast í Hósvíkar skúla sum lærari, umframt at hon hevur verið avloysari fyri fyrstalæraran ávís tíðarskeið. Síðani 22. januar hevur hon starvast sum virkandi fyrstilærari í Hósvíkar skúla. Eisini hevur hon verið leiðari í frítíðarskúlanum á Oyrarbakka tíðarskeiðið 2003-2005.
Myrna Lind Jacobsen, fyrstilærari í Skúlanum á Fossánesi
Myrna er 50 ára gomul og tók læraraprógv á Haslev Seminarium 1998 og aftaná eftirútbúgving sum støddfrøðivegleiðari. Harumframt hevur Myrna eisini skrivstovuútbúgving frá 1992. Eftir lokið læraraprógv hevur Myrna starvast í Skúlanum á Fossánesi fyrst sum lærari og seinastu fimm skúlaárini sum virkandi fyrstilærari fyri tingmann í farloyvi.
Kárun O. Kjærbo, fyrstilærari í Skopunar skúla
Kárun er 48 ára gomul og tók læraraprógv í 2005 á Haslev Seminarium. Hon hevur undirvísingarligar royndir og hevur eitt nú búð 14 ár í Danmark, har hon m.a. eisini hevur arbeitt á ”Kariseuddannelsen”, sum í Føroyum svarar til serliga skipað miðnám (SSM), og har hon bleiv partur av einum toymi, sum hevði til uppgávu at skipa og seta útbúgvingina á stovn. Eftir heimkomu hevur Kárun m.a. undirvíst á Meginskúlanum á Sandi.
Poula Hentze, fyrstilærari í Skálavíkar skúla
Poula er 58 ára gomul og tók læraraprógv í 1994. Hon hevur sera drúgvar undirvísingarligar royndir frá Skopunar skúla umframt ávísar leiðsluroyndir. Eisini hevur Poula skeið innan leiðslu og samstarv umframt eftirútbúgving sum orðblindalærari og skúlabókavørður.
Trine Camilla Joensen, fyrstilærari í Velbastaðar skúla
Trine er 52 ára gomul og tók læraraprógv á Hjørring Seminarium í januar 2000 umframt akademiútbúgving “Leiðsla í verki” í 2016. Trine hevur eisini júst tikið diplomútbúgving í námsfrøðiligari leiðslu. Hon hevur verið í tíðaravmarkaðum starvi sum fyrstilærari í Velbastaðar skúla tvey tey síðstu skúlaárini og er nú sett í fast starv.
Birna Gaard, einalærari í Fámjin (tíðaravmarkað starv)
Birna er 47 ára gomul og tók læraraprógv í 2013 og útbúgving sum skúlabókavørður í 2014. Harumframt hevur Birna tikið akademiøkonom innan hotel- og matstovuleiðslu í 2000 og skeið í leiðslu í hesum sambandi. Eftir lokið læraraprógv hevur Birna undirvíst eitt ár í Eysturskúlanum fyri síðan at byrja í Skúlanum við Løgmannabreyt, har hon hevur verið síðan.
Marit Fríða Christiansen, útoyggjalærari í Kirkju-Hattarvíkar skúla (tíðaravmarkað starv)
Marit er 44 ára gomul og tók læraraprógv í 2019. Hon hevur hetta síðsta skúlaárið røkt starvið sum útoyggjalærari í Kirkju-Hattarvíkar skúla og heldur fram í starvinum komandi skúlaár.
Uttanríkis- og mentamálaráðið ynskir teimum øllum blíðan byr við starvinum.


c: text/html

text:
Bárður á Steig Nielsen, løgmaður, hevur borið Boris Johnson lukkuynski, nú flokkur hansara vann tjóðartingsvalið. Bretska valið var hósdagin 12. desember.
Í brævinum til bretska forsætisráðharran takkar løgmaður somuleiðis fyri fundin, sum báðir stjórnarleiðararnir høvdu í Downing Street fyrst í november. Eisini vísir løgmaður á góða sambandið millum Stóra Bretlands og Føroyar og møguleikan fyri tættari samstarvi.
Komandi ár verða tað 75 ár síðan, at seinni heimsbardagi og bretska hersetingin av Føroyum endaði. Í hesum sambandi nýtti løgmaður høvi til at bjóða Boris Johnson til 75 ára minningarhaldið, sum skipað verður fyri í Føroyum.
Lukkuynskið frá løgmanni til bretska forsætisráðharran kann lesast her.

robotstxt: allowed

filter: keep


text:
Línuskip: Tvey fiska á rygginum og fiska tosk, svartkalva og nakað av blálongu. Tey landað møguliga síðst í vikuni ella fyrst í aðru viku. So eru tvey á djúpum vatni og fiska mest longu og brosmu. Annað landar mánadagin, meðan hitt neyvan landar í vikuni. Trý frystilínuskip eru undir Grønlandi og fiska mest av toski og so nakað av brosmu og so er eitt undir Føroyum og fiskar. Vit rokna við at okkurt línuskip fer út um vikuskiftið.
Útróður: Streymurin batnar, men veðri verður nakað umskiftandi, so vit rokna ikki við tí nógva av útróðri. Tað er mest snellufiskur, men nakað er eisini frá línubátunum.
Djúpvatnstrolarar: Bara teir sum frysta fiskin umborð, eru til fiskarí, men helst fer onkur avstað skjótt.
Partrolarar: Fimm pør eru til fiskarí. Øll fiska upsa. Fiskaríið er smáligt. Pørini landað sum vikan líður. Trý pør fiska makrel.
Trolbátar: Fimm eru til fiskrí. Allir eru norðanfyri og fiska tosk og hýsu og so nakað av flatfiski. Tríggir landa mánadagin, meðan hinir landa seinni í vikuni. Helst fer onkur avstað í næstum. Tveir eru farnir á skipasmiðju.
Garnaskip: Vit væntað at øll fýra garnaskipini, sum fiska svartkalva, landa í vikuni. Fiskaríið er brúkiligt.
Heinta alla metingina her


text:
Tjóðskjalasavnið er í holt við byggja upp umhvørvi fyri langtíðarvarðveiting av talgildum dáta í Føroyum.
Umframt at byggja upp serligt infrakervi, við talgildum verkstaði og goymslum, er eisini neyðugt hjá starvsfólkunum at ogna sær nýggjar førleikar og menna seg innan økið. Ein av teimum nýggju førleikunum, sum neyðugt er at ogna sær, er at nároyna (testa) tær talgildu skjalasavnsútgávurnar, sum myndugleikarnir avhenda til Tjóðskjalasavnið, fyri at vita, um útgávurnar lúka krøvini til langtíðarvarðveiting.
Í hesum sambandi hava Hanna Christiansen og Poul Simonsen verið á danska Ríkisskjalasavninum fyrr í ár. Undir vegleiðing av Philip Tømmerholt, sum er kt-verkætlanarleiðari á Ríkisskjalasavninum, lærdu tey m.a. at brúka serlig testamboð (ritbúnað), at fylgja serligum mannagongdum, og at tryggja sær, at kt-skjalasavnsútgávur hava nóg høga góðsku.
Komandi mánaðirnar verður miðvíst arbeitt við at menna førleikarnar at nároyna. Ætlanin er, at kt-avhendingar framyvir ikki verður neyðugt at nároyna avhendingar í Danmark, men kunnu nároyndast á verkstaðnum í Føroyum.


text:
Evangeliið eftir Markus
Evangeliið eftir Markus er – eftir øllum líkindum – elsta evangeliið. Siðaarvurin er á einum máli um, at høvundurin æt Markus. Fulla navn hansara var Jóhannes Markus, og hann var ættaður úr Jerúsalem. Gitt hevur verið, at hann var hin navnleysi unglingin, sum umrøddur er í 14:51. Hús móður hansara var samkomustaður hjá oddamonnum í kirkjuliðinum eftir hvítusunnu.
Sjálvur hevur Markus havt gott samband við t.d. bæði Pætur og Paulus. Hann var m.a. við á fyrstu trúboðaraferð Paulusar. Eingin veit, hví hann skildist frá Paulusi og fór aftur til Jerúsalems, men seinni er hann komin saman aftur við Paulusi, tá ið Paulus situr fangi í Róm. Tað er púra greitt, at Markus er ávirkaður av munnligu boðan Pæturs, bæði í sniði og bygging. Tað er tí meginpartin eitt evangelium eftir Pætur, men Markus er tulkur. Pætur verður oftari nevndur her enn í nøkrum av hinum evangellinum. Hann er í 10 av teimum 16 kapitlunum, tvær ferðir verður eisini sagt frá, at Jesus vitjar heimbygd hansara Betsaida.
Vanliga verður hildið, at Markus skrivaði evangelium sítt í Róm. Menn eru ymiskir á máli um tíðarfestingina, um tað var fyri ella eftir pínsludeyða Pæturs og Paulusar. Onkuntíð í 60-árunum er tað so í øllum førum skrivað. Markus er vorðin nevndur frásøgumaðurin ímillum evangelistarnar. Tað er lív og flog yvir frásøgnunum. Markus hevur eisini mangar tilburðir, sum hinir evangelistarnir ikki hava. Hann er m.a. tann einasti, ið talar um, at Jesus, tá ið hann varð freistaður í oyðimørkini, var villdýranna millum, og at hann í harðveðrinum á umbroytingarfjallinum vórðu skínandi bjørt, "hvítari enn nakar maður á foldum, sum hevur klæði á bliki, kann fáa tey".
Evangeliið eftir Markus er tað fyrsta, og tað hevur verið ein av teimum týdningarmestu keldunum hjá Lukasi og Matteusi. Sum prógvgrund kann verða nevnt:


text:
Býráðsfundur 28. mars 2019 kl. 17
Býráðslimir: Tórbjørn Jacobsen, Terje B. Vestergaard, Helgi Lamhauge Petersen, Hans Jákup Johannesen, Etly Nord Højgaard, Kári Egholm Jacobsen, Jonhard Danielsen, Jonnhild Reynholdsdóttir, Jóhan Vest, Kristian Gaardbo og Selinda í Heiðunum.
Varalimir: Sæunn Ólavsdóttir Hansen og Elnar Rasmussen
Ikki møtt: Etly Nord Højgaard og Jonhard Danielsen
43/19: Áheitan um broyting av byggisamtyktini á Skipanesi
Borgari á Skipanesi heitir á býráðið um at broyta ásetingina fyri matr. nr. 1c Søldarfjarðar bygd frá E1-øki (landbúnaðarøki) til B-øki (sethúsaøki).
Vísandi til ásetingina í byggisamtyktini fyri E1-øki er ásett í byggisamtyktini kap. IV, grein 5 um bygging, at møguligt at broyta og byggja afturat húsunum.
-Byggi- og býarskipanarnevndin mælir frá at broyta byggisamtyktina fyri matr. nr. 1c á Skipanesi.
-Býráðið hevur á fundi 28/3-2019 samtykt at taka undir við tilmælinum frá Byggi- og býarskipanarnevndini.
44/19: Jarðarkeyp á Skála til íbúðarbygging
Í samband við møguliga íbúðarbygging vestanfyri Sambýlið á Skála, verður neyðugt at kommunan ognar sær uml. 1.900 m2 av C20-økinum matr. nr. 335 til samanlegging við matr. nr. 300m.
-Byggi- og býarskipanarnevndin mælir til at keypa uml. 1.900 m2 av lendi til íbúðarbygging omanfyri Sambýlið á Skála.
-Býráðið hevur á fundi 28/3-2019 samtykt at taka undir við tilmælinum frá Byggi- og býarskipanarnevndini.
45/19: Býarplansbroyting á Skála
Í samband við íbúðarbygging omanfyri Sambýlið á Skála, er neyðugt at broyta ein part av C20-økinum til B-øki, um verkætlanin skal kunna fremjast.
-Byggi- og býarskipanarnevndin mælir til, at uml. 2.200 m2 av C20-økinum vestanfyri Sambýlið verður broytt til B21-bústaðarøki.
-Býráðið hevur á fundi 28/3-2019 samtykt at taka undir við tilmælinum frá Byggi- og býarskipanarnevndini.
46/10: Áheitan um ferðsluforðingar á Dalavegnum á Glyvrum
Eftir áheitan frá býráðslimi mælir Tekniska deild til, at ferðslutrygdarátøk verða gjørd á Dalavegnum við bungum og skeltum.
-Ferðslunevndin mælir til at taka undir við uppskotinum frá Teknisku deild, við undantak av, at niðasta bungan ikki verður gjørd.
-Tekniska nevnd tekur undir til tilmælinum frá ferðslunevndini.
-Býráðið hevur á fundi 28/3-2019 samtykt at beina málið aftur í Teknisku nevnd og at gjørd verður ein heildarætlan fyri ferðsluviðurskiftini í allari kommununi.
47/19: Asfaltering av høvuðsvegnum Glyvrar/Saltangará
Asfalteringin av Heiðavegi/Glyvravegi varð útbjóðað í tveimum, soleiðis, at helmingurin ella alt arbeiðið kann verða gjørt og hava 2 arbeiðstakarar latið tilboð inn uppá asfaltering.
-Tekniska nevnd mælir til at taka av lægra tilboðunum uppá alt arbeiðið og beinir málið í fíggjarnevndina til viðgerðar.
-Fíggjarnevndin tekur undir við tilmælinum frá Teknisku nevnd um at taka av “Útboði 2” og mælir til at veita eina eykajáttan uppá 2,1 mió. kr.
-Býráðið hevur á fundi 28/3-2019 samtykt at taka undir við tilmælinum frá Teknisku nevnd og fíggjarnevndini.
48/19: Blikagøta í Runavík.
Áheitan er komin um at taka sýnirnar við Blikagøtu burtur soleiðis, at útsýnið við vegamótið á Blikagøtu verður betri.
Tekniska deild metir arbeiðið at taka sýnirnar burtur at kosta uml. 150-200.000 kr fyri brekking, grevstur og koyring.
Ein onnur loysn er at seta spegl upp yvirav innkoyringini, hetta vildi kosta uml. 5.000 kr.
-Tekniska nevnd mælir til at seta spegl upp við vegamótið.
-Býráðið hevur á fundi 28/3-2019 samtykt at taka undir við tilmælinum frá Teknisku nevnd og at taka málið um sýnirnar upp í samband við heildarætlan um ferðsluviðurskifti í allari kommununi.
49/19: Bussleiðin til Oyndarfjarðar – møgulig tilkalliskipan
Í samband við skúlabarnakoyringina, sum annars er samskipað við almennu koyringina við leið 480 til og úr Oyndarfirði, eru nakrir eykatúrar í samband við skúlabarnakoyring, tá hesir ikki passa til almennu rutuna. Men tá skúlin avlýsir vegna broytt skúlaskema, verða hesir eykatúrar ikki koyrdir og tað kann verða óheppi fyri borgarar, sum annars høvdu ætlað sær við hesum túri.
-Umhvørvisnevndin mælir til, at umsitingin setir seg í samband arbeiðstakaran um eina møguliga tilkalliskipan og skipa hetta sum eina royndarætlan fram til summarferiuna.
-Býráðið hevur á fundi 28/2-2019 samtykti at beina málið aftur í Umhvørvisnevndina til viðgerðar.
-Á fundi við arbeiðstakaran, sum bæði hevur koyringina fyri SSL og kommununa um hendi, eru vikuliga 3 eykatúrar úr Oyndarfirði kl. 9 á morgni og 1 úr Runavík kl. 11.30 í samband við skúlabarnaflutning. Tá skúlin hevur feriu, verða túrarnir ikki koyrdir.
-Umhvørvisnevndin mælir til at gera hesar túrar almennar, sum eina royndarskipan fram til summarferiuna.
-Býráðið hevur á fundi 28/3-2019 samtykt at taka undir við tilmælinum frá Umhvørvisnevndini.
50/19: Nýtt felagshús hjá Bátafelagnum á Skála
Bátafelagið á Skála søkir um fíggjarligan stuðul til bygging av nýggjum felagshúsi.
-Vinnu- og havnarnevndin mælir til at játta kr. 70.000 afurat í stuðli til liðuggerð av nýggja felagshúsinum.
-Fíggjarnevndin tekur undir við tilmælinum frá Vinnu- og havnarnevndini.
-Býráðið hevur á fundi 28/3-2019 samtykt at taka undir við tilmælinum frá Vinnu- og havnarnevndini og fíggjarnevndini.
51/19: Fígging av kanningararbeiði av óljóð- og luftgóðskumátingum
Býráðið samtykt á fundi í februar at heita á Kongshavnar havnarstýri um at fíggja kanning av óljóð- og luftgóðskumátingum, tí hetta varð hildið at vera eitt felags mál fyri kommunurnar við Skálafjørðin.
Kongshavnar havnarstýrið hevur viðgjørt áheitanina og samtykti at spyrja allar kommunur í samstarvinum, um tær tóku undir við, at felagið ber kostnaðin av kanningini.
-Vinnu- og havnarnevndin mælir til at góðkenna, at peningur frá Kongshavnar Havnarstýri verður játtaður til kanning av ljóð- og luftdálking frá skipum, sum koma inn á fjørðin.
-Býráðið hevur á fundi 28/3-2019 samtykt at taka undir við tilmælinum frá Vinnu- og havnarnevndini.
52/19: Bátahylurin á Glyvrum
Liðuggerð av arbeiðinum á vestaru síðu við bátahylin á Glyvrum og ger av vendiplássi er mett at kosta uml. 345.000 kr. Tá er asfaltering ikki við.
-Vinnu- og havnarnevndin mælir til at gera arbeiðið liðugt við vendiplássi og at arbeiðið verður fíggjað av játtanini til keyp av gróti.
-Býráðið hevur á fundi 28/3-2019 samtykt at taka undir við tilmælinum frá Vinnu- og havnarnevndini.


text:
Tagnarskylda
Vit taka okkara tagnarskyldu mótvegis kundum okkara í størsta álvara. Øll okkara starvsfolk hava skrivliga váttað, at tey eru greið yvir, at tey hava eina tagnaðarskyldu mótvegis okkara viðskiftafólkum. Hendan tagnaðarskylda er eisini galdandi aftaná teirra starvstíð hjá felagnum. Tí er alt samskifti við kundar okkara í trúnaði.
“Vinnulívsdeildin hjá 62°N avgreiðir allar okkara ferðir, og tað riggar ómetaliga væl. Serliga hevur døgntænastan verið hent í samband við broytingar”
Pól Jákup Poulsen, stjóri á Auto Service


text:
Samráðingarnar millum Fólkaflokkin, Sambandsflokkin og Miðflokkin halda fram, aftaná at Bárður á Steig Nielsen, samráðingarleiðari, fyrr í dag boðaði Páll á Reynatúgvu, tingformanni, frá, at grundarlag er at halda fram við samráðingunum millum flokkarnar.
Í løtuni eru tað einans formenninir, ið taka lut í samráðingunum, tó at tingbólkarnir eru staddir nærhendis, um tørvur er á teimum.
Sum Miðlahúsið skilur, verður nú arbeitt við at festa tey mál niður í eitt komandi samgonguskjal, ið hava ligið á láni. Tað eru serliga etisk mál og fiskivinnan, ið partarnir ikki hava verið lidnir at samráðast um.
Málsøkjabýtið, ið kann hugsast at vera ein av snávingarsteinunum, hevur enn ikki verið á skrá, og verður tað neyvan viðgjørt fyrr enn alt samgonguskjalið er komið upp á pláss.
Sambært stýrisskipanarlógini skal tingfundur verða leygardagin, tá løgtingsformaðurin skal leggja fram eitt uppskot til løgmann.
Formenninir tingast víðari
Samráðingarnar millum Fólkaflokkin, Sambandsflokkin og Miðflokkin halda fram, aftaná at Bárður á Steig Nielsen, samráðingarleiðari, fyrr í dag boðaði Páll á Reynatúgvu, tingformanni, frá, at grundarlag er at halda fram við samráðingunum millum flokkarnar.


text:
Marita Rasmussen
Stjóri
Fartlf: 739909
t-post: marita@industry.fo
Føroya Arbeiðsgevarafelag tekur undir við, at freistin at rinda fyri tollkreditt verður longd við 3 mánaðum. Alt, ið kann betra um gjaldførið hjá fyritøkum, er ein góð hjálp, nú inntøkurnar eru munandi minkaðar. Tó at tørvurin á gjaldsfreistini helst er nærri 6 mánaðum, er hetta ein góð byrjan.
Stuðulin til fastar útreiðslur hjá fyritøkum er eisini eitt fet rætta vegin fyri smærri vinnufyritøkur, sum eru beinleiðis raktar, tí tær hava sett í verk tilmælini frá heilsufakligu myndugleikunum. Tó er hetta ikki nóg mikið til at lofta útreiðslunum hjá nøkrum av teimum miðalstóru fyritøkunum, sum kunnu vera líka hart raktar sum tær smáu, og ikki neyðturviliga hava meira at standa ímóti við. Fyritøkur í hópatali hava gjørt kostnaðarmiklar íløgur, og tær hava í dag mist nærum allar sínar inntøkur. Talan er um nógvar slíkar fyritøkur, og fleiri teirra eru týðandi aktørar innan eitt nú ferðavinnu í Føroyum. Ískoytið til fastar útreiðslur í hjálparpakka 2 er ikki eitt nóg munagott ískoyti hjá fleiri av hesum fyritøkum.
Støðan er sera álvarsom hjá fleiri fyritøkum, og komandi tíðir fara at gera av, hvussu støðan í vinnuni er eftir koronakreppuna. Útlitini júst nú eru døpur, og hjálparátøk eiga at snúgva seg um loysnir til hesa støðu.
Føroya Arbeiðsgevarafelag tekur sjálvsagt undir við, at landsstýrið hjálpir flogvinnuni, um tørvur er á tí. Føroya Arbeiðsgevarafelag tekur tó ikki undir við, at gjørdar verða varandi loysnir sum ein partur av hjálparpakkanum, so sum at stovna eina FAS-líknandi skipan fyri flogferðslu. Heldur eigur landsstýrið at koma við einum hjálparpakka til alla ferðavinnuna, sum loysir tær avbjóðingar, sum ferðavinnan vísir á í sambandi við avleiðingarnar av COVID-19.
Samanumtikið er neyðugt við átøkunum í hjálparpakka 2, og hjálpin kemur væl við hjá fleiri fyritøkum. Tó er gott at hoyra landsstýrismannin í vinnumálum, Helga Abrahamsen, longu nú nevna hjálparpakka 3. Tað er nevniliga átrokandi tørvur á fleiri hjálparátøkum, um týðandi miðalstórar fyritøkur framvegis skulu virka, tá vit einaferð lata samfelagið upp aftur.
Føroya Arbeiðsgevarafelag heitir tí á landsstýrið um at hava alla vinnuna í huga, og serliga ferðavinnuna, tá farið verður undir arbeiðið við hjálparpakka 3.


text:
Við hesum verður lýst eftir leiðara til Nes Sóknar Musikkskúla, ið er skipaður umvegis samstarv ímillum Nes- og Runavíkar kommunu. Skúlin hevur virkað í skúlabygningunum hjá kommununum, síðani hann varð settur á stovn. Í løtuni ganga áleið 150 næmingar í skúlanum.
Musikkskúlin hevur rímiligar karmar, og væntað verður, at nýggi leiðarin, saman við nevnd skúlans og kommununum báðum, vísir á og finnur loysnir, ið kunnu gera karmarnar uppaftur betri.
Tað er eitt greitt ynski, at Musikkskúlin frameftir miðar eftir at skipa soleiðis fyri, at samanspæl í smærri og størri bólkum, við alrahanda ljóðførum, fer at mynda umhvørvið kring skúlan í alt størri mun. Musikkskúlin hevur hjálpt væl til í rekruteringini til Hornorkestrið í økinum, hetta eigur at halda fram, men ynskiligt er eisini, at ljómlið, skipað saman við øðrum ljóðførum, fara at síggja dagsins ljós frameftir. Skúlin eigur eisini at kenna eina ábyrgd fyri størri høpum, m.a. at vera veitari av leikarum til eitt nú Føroya Symfoniorkestur.
Møguleikarnir fyri framførslum eru nógv batnaðir hesi seinastu árini, bæði í Runavík og á Toftum. Ynskiligt er, at hesir møguleikar vera brúktir væl meiri í framtíðini, og at Musikkskúlin gerst meiri sjónligur og stimbrandi í staðbundna mentanarlívinum.
Væntað verður, at viðkomandi, ið fær starvið, umframt at vera dyggur umsitari, er kveikjandi, framsøkin, dugir væl at samskipa og samstarva og hevur greiðar framtakandi hugsjónir fyri Musikkskúlan. Mál skulu setast og røkkast í størstan mun.
Samsvarandi viðtøkunum verður leiðarin settur fyri fimm – 5 – ár í senn. Áðrenn starvstíðin er runnin, verður lýst eftir leiðara av nýggjum.
Førleikakrøv
Umsøkjari skal hava musikknámsfrøðiligt prógv frá musikkkonservatorium ella aðra samsvarandi musikkútbúgving. Tónleikaútbúgvingin skal í minsta lagi vera á bachelor stigi og góðkend av landsmyndugleikanum. Tað er ein fyrimunur at viðkomandi hevur royndir frá musikkskúlaarbeiði. Fyrisitingarligar royndir og gott skil fyri fíggjarviðurskiftum eru ein fyrimunur. Musikkskúlaleiðarin skal antin hava nomið ella nema sær góðkenda leiðsluútbúgving.
Lønar- og setanartreytir
Starvið er áramálssett hálvtíðarstarv, og løn verður latin sambært sáttmálanum, ið er galdandi fyri limir í Føroya Musikklærarafelag.
Umsóknir
Umsóknir skulu stílast til Nes Sóknar Musikkskúla, og hesar skulu, saman við CV og prógvum, sendast til Nes kommunu, Toftavegur 3, FO-650 Toftir ella umvegis teldupost til nes@nes.fo í seinasta lagi 3. oktober 2018. Ynskja áhugaði at vita meiri um leiðarastarvið, ber til at ringja til Sølva R. Hansen, mentanardeildarleiðara í Runavíkar kommunu, telefon 221226.
Nes Sóknar Musikkskúli


text:
Ungi norski antropologurin og høvundurin Erika Fatland gav í 2017 út bókina ‘Grensen’, sum í 2019 kom út í føroyskari týðing hjá forlagnum Sprotin. ‘Markið’, sum er føroyska heitið á bókini, sum Pauli Nielsen, fyrrverandi rektari á Føroya Læraraskúla, umsetti úr norskum, er ein sera forvitnislig frásøgn av tvey-ára-langari rannsóknarferð gjøgnum øll fjúrtan grannalond Russlands. Erika Fatland, sum varð fødd í býnum Haugesund í 1983, og sum n&uacut
At verða Miss Boogie: Undurfulla, avbjóðandi og glitrandi lívið hjá Finnboga Ferjá sum dra...
Finnbogi Ferjá hevur verið ein sokallað ”drag queen” í fýra ár – ein samkyndur maður, sum letur seg í feminin konufólkaklæðir,


text:
Tað eru framvegis í alt 185 føroyingar, ið hava fingið staðfest corona-smittuna. Hetta byggir á í alt 6171 kanningarúrslit.
Sostatt er eingin nýggjur tilburður staðfestur seinastu tveir dagarnar.
Tað upplýsir Landslæknaembætið í morgun, nú seinastu kanningarúrslitini eru tøk.
Í løtuni eru 178 føroyingar staðfestir frískir, eftir at hava fingið staðfest coronasmittuna. Eingin persónur er í løtuni innlagdur á Sjúkrahúsverki Føroya í sambandi við coronasmittuna.
Heilsumálaráðið tann 21. apríl 2020 klokkan 07.20


text:
Trivnaðarætlan fyri Haraldssunds skúla 2016
Fororð
Í okkara nútímans samfelag er neyðugt, at vísa umsorgan og fyrilit. Fyri at menna eitt gott og trygt umhvørvi fyri næmingar, starvsfólk og foreldur, er neyðugt at seta sær klár mál, hvat vit vænta av hvørjum øðrum. Soleiðis skapa vit eitt gott umhvørvi, har sum vit trívast og happing mistrívist! Tá vit í hesi ætlan nýta orðið næmingur, er talan um næmingin bæði í frálæru, fríkorteri og frítímum. Snøgt sagt alla skúlatíðina.
Úr fólkaskúlalógini grein 1: Stk. 3. Fólkaskúlin skal í sátt og samvinnu við foreldrini hjálpa til at geva næmingunum eina kristna og siðalagsliga uppaling. Hann skal við støði í heimligari mentan menna kunnleika næminganna um føroyska mentan og hjálpa teimum at fata aðrar mentanir og samspæl manna við náttúruna. Hann skal búgva næmingarnar til innlivan, samavgerð, samábyrgd, rættindi og skyldur í einum fólkaræðisligum samfelag. Undirvísing og gerandislív skúlans eiga at vera grundað á andsfrælsi, tollyndi, javnvirði og fólkaræði.
Í skúlanum knýta vit vinabond, men vinabond kunnu eins væl verða slitin, um arging, happing, og illstøður eru gerandiskostur ella ikki verða tikin upp og steðga við tað sama. Her á skúlanum verður arbeitt miðvíst fyri góðum trivaði fyri allar partar. Henda ætlan skal verða ein hjálp til tess at tryggja trivnaði í dagliga arbeiðinum og fyribyrgja mistrivnaði. Skal hetta eydnast, er neyðugt, at allar góðar kreftir samvirka. Trivnaður heima hevur eins stóran týdning og trivnaður í skúlanum og samfelagnum sum heild. Saman eru vit sterk!
Tá ið ein trivanðarætlan verður gjørd, er tað av alstórum týdningi, at allir partar kenna seg at eiga lut í henni. Hon skal greitt vísa, hvat væntað verður av næmingum, lærarum, foreldrum og starvsfólki. Skulu vit skapa trivna og forða happing, er neyðugt við greiðum mørkum og felags hugburði.
Lærarar og starvsfólk:
· eru sjónlig vaksin
· virða øll eins
· kunna alsamt um skúlans virksemi
· síggja foreldur sum tilfeingi skúlans
· fremja gott læruumhvørvi fyri hin einstaka
· fremja gott og friðarligt umhvørvi, till tess at tryggja arbeiðsfrið
· hava góðar arbeiðsvanar
· vísa virðing og krevja at verða vird
· eru góðar fyrimyndir
· vísa tolsemi
· áhaldandi menna sítt fakliga støði
Foreldur og verjar:
· syrgja fyri at barnið er úthvílt og møtir rættstundis. At barnið hevur etið morgunmat, hevur matpakka og øll skúlaamboðini við í skúla
· stuðla barninum at gera heimaarbeiðið og í hesum sambandi dagliga vitja heimasíðu skúlans
· taka ábygrd av tí, ið barnið ger
· samstarva við skúlan um reglugerðir, so barnið skilur, at vit draga eina línu
· virkin samstarva við skúlan
· eru góðar fyrimyndir
· vísa barninum, skúlanum og ábyrgdarfólki virðing, og krevja at verða vird
· fylgja við, at barnið trívist og boða beinanvegin frá, um illgruni er um mistrivna
Næmingurin:
· møtir væl fyrireikaður og stundisliga
· vísir ymiskleika virðing
· Fer væl við skúlans ognum
· Sigur einum vaksnum frá um hann misstrívist ella sær misstrivna millum skúlafelagar
· er opin fyri øðrum og vísir ongum burtur
· er virkin í flokkinum og skúlanum sum heild
· er blíðligur og fólkaligur
· vandar sær um málið
fer ikki úr skúlanum áðrenn hann hevur frí ella tá tað er avtalað við lærara
· Virðir lærarar og floksfelagar
Virðisgrundarlagið
Virðisgrundarlagið byggir á fimm súlur: fakligan førleika, tryggleika, samstarv, virðing og Hugburður/fimi
Fakligur førleiki av tí at: • fakligur førleiki gevur nógvar týðandi møguleikar í dagsins samfelag • øll børn hava rætt til og brúk fyri fakligum krøvum, hóskandi til teirra evni og áhuga • fakligur førleiki skapar gleði og økir sjálsvirðið
Tryggleiki av tí at: • bæði børn og vaksin virka best í tryggum og jaligum umhvørvi • tað er týdningarmikið at tora at ganga nýggjar leiðir, menna síni evni og tora at stíga fram • tað er neyðugt til tess at nema sær lærdóm og mennast sosialt
Samstarv av tí at: • tað er týdningarmikið at hava álit á og at gera brúk av tí, hvør einstakur eru góður til • at samstarv er neyðugt í øllum arbeiði í skúla, í flokki og í øðrum bólkum, vit eru partur av • í dag er neyðugt at vísa tolsemi og kunna virka í ymsum høpi, bæði fakliga og socialt eins væl og í altjóða høpi
Virðing av tí at: • øll eru ymisk og hava ymiskan tørv • tað er neyðugt at læra børn at hava virðing fyri felags virðum og sjónarmiðum • øll mugu virða skapanarverkið og tað skapta
Hugburður/fimi Hugburður og fimi koma ikki av sær sjálvum. Vit mugu lata næmingarnar uppliva: • viðburð og kenslu av at eydnast • ávirkan • ábyrgd • at fáa rós og at rósa
Til tess er neyðugt at læra: • at handfara rós og rís • at venja evnini til empati
Fyribyrgjandi tiltøk Fyri at skapa góðan trivna í skúlanum, er neyðugt at fyribyrgja mistrivnaði. Vit mugu hava fastar manngongdir, tá vit renna okkum í trupulleikar sum arging, happing, útihýsan og tá talan er um harðskap. Umráðandi er at hava eyguni við sær. Happing fer oftast fram, tá ongin vaksin ansar tí. Tann happaði torir heldur ikki altíð at siga frá. Tí er neyðugt, at tey vaksnu geva sær fær um tey støð, har ósæddur ber til at happa. Børnini mugu venjast at fylgja við og siga frá, tá tey eru varug við at onkur verður argaður, happaður ella illa viðfarin. Foreldur og starvsfólk skúlans mugu fylgja við og gera sítt til, at happing og annar ágangur verður steðgaður. Onki barn er eins, og kenslurnar koma fram á ymiskan hátt. Foreldrini kenna barnið best, og tí er tað ein avgjørd fortreyt, at samskiftið millum heim og skúla er gott, so at vit saman kunnu virka fyri, at skúlin er eitt gott stað hjá øllum at vera.
Trivnaðartiltøk
• reglur fyri flokkin
• virða og fara væl um tilfar skúlans, bøkur, amboð, tól o.a
• skipa fyri felags upplivingum: máltíð, túrum, evnisdøgum. o.s.fr
• innrætta høli skúlans, so tey verða hugnalig og skapa ró
• styrkja samanhaldið við ymiskum virksemi
• øll hava rætt til at verða sædd
• trivnaðarkanningar millum børn, lærarar og foreldur
• greiðar reglur fyri samskifti
• næmingasamrøður
• kjak um trivna
Onnur trivnaðartiltøk
• blanda aldursbólkar
• ítøkiliga at rósa ella samtala um góðar eginleikar og góð avrik
• hava næmingar við í avgerðum
• viðurkenning
• lata næmingar stíga fram/framføra
“Virðing fyri øllum”
Átak at steðga tí óhepna – og vánaliga atburði, summir næmingar sýna.
Tað snýr seg serliga um: • at tosa ljótt og niðrandi við aðrar næmingar og/ella starvsfólk • at fara illa við innbúgvi ella skaða bygning • at vera hóttandi • at hava harðliga atferð • at hava aðra niðrandi atferð so sum at útihýsa næmingum og at goyma klæðir • at tilvita órógva frálæruna • at fara úr skúlanum uttan avtala er gjørd um hetta
Um omanfyri nevndur atburður kemur fyri, verður niðan fyri standandi átak sett í verk.
Átak : Eitt bræv verður skrivað til næmingar og foreldur, sum leiðslan handar flokkunum, samstundis sum hon greiðir frá málinum, orsøk og avleiðing. Hetta átak er í 4 stigum, sum síggjast niðanfyri.
1.stig: Allir næmingar fáa hetta skriv. Reglur, og tað vit vænta av næmingunum, verður hongt upp á sjónligum stað í flokkinum, og flokslærarin tosar javnan við flokkin um atferð.
2. stig:Vísir næmingur omanfyri nevnda atburð, verður ringt heim. Hjálpir hetta ikki, verður farið til
3. stig:Næmingurin verður vístur til leiðslu skúlans, ið tekur støðu til málið. Um barnið verður sent til hús fáa foreldrini um telefon at vita, hví so er. Eru foreldrini ikki at hitta, fær næmingurin forprentað skriv, har tað stutt verður sagt frá, hví næmingurin er sendur heim. Næmingurin fær boð um at verða heima, til fundur hevur verið millum lærarar, foreldur, leiðslu og møguliga onnur.Gongur næmingur í 1. – 2. flokki verða foreldur ella avvarðandi at koma eftir næminginum á skúlanum.
4. stig:Fundurin verður hildin í skúlanum, og tað, sum hent er, verður nágreiniliga lýst. Foreldur og næmingur mugu klárt siga frá, at ein bati má til, og saman finna partarnir fram til, hvussu sleppast kann undan, at slíkt hendir aftur. Avtalan verður undirskrivað av øllum pørtum.
Vit góðtaka ikki happing !
Fyribyrging er besta loysnin !
Tryggleiki og virðing í skúlanum skapar trivna og samanhald.
Vegna Haraldssnds skúla 2016


text:
At spæla við eld - Føroyar í altjóða politikki
12. februar 2020
Tað eru ávís fýrkantað politisk sjónarmið frammi í Føroyum um, at vit skulu velja síðu í altjóða politikki - vit skulu velja samhandilslond frá og til. Men hvønn skulu vit velja frá og hví, og hvørjar kunnu avleiðingarnar verða. Føroyar og føroyskir politiskir myndugleikar mugu nú læra at virka á einum altjóða palli og tryggja Føroyum allar teir fyrimunir, sum eru møguligir og ikki minst fyribyrgja óneyðugum ósemjum
Føroyskur útflutningur
Føroyski búskapurin er sera opin, máta við útflutningsvirðinum í mun til BTÚ, umleið eini 40%. Greina vit útflutningin upp á útvald lond og ES-28, so sær myndin soleiðis út, sum víst í talvuni niðanfyri.
Talvan vísir m.a. ógvuliga greitt, hvussu sera stóran týdning marknaðirnar Russland, Kina, USA og ES-28 hava fyri føroyska búskapin og vælferðarsamfelagið Føroyar.
Talvan vísir eisini, at skulu vit postivt velja nøkur av hesum londum og marknaðum frá, so fáa vit ein risa trupulleika fyri føroyska búskapin, bæði upp á styttri og longri sikt. Bara Russland og Kina fylla í 2018 einar 3 milliardir av samlaða útflutninginum, svarandi til heili 35% - tí skulu hesi londini sjálvandi ikki veljast frá.
At spæla við eld
Tað er at spæla við eld at langa út eftir ávísum londum í einum truplum uttanríkispolitiskum spæli millum risa lond. Flestu lond, sum siga seg hava tikið eina uttanríkispolitiska støðu, selja framvegis ávísar vørur til tey lond, sum tey siga seg hava valt frá politiskt og handilsliga og sum tey ikki sampakka við hugsjónarliga.
Nøkur av teimum londum, sum róð verður framundir at velja frá, hava heilt einfalt bjargað okkum samfelagsbúskaparliga við risa vøkstri í útflutninginum seinastu 10 árini.
Tí skulu vit í Føroyum ikki vera naiv og velja týðandi lond frá í okkara samhandli - tølini í talvuni omanfyri tala fyri seg.
Vit skulu duga at balansera okkum á uttanríkispolitiska pallinum, og hvørki leypa fram av ella detta aftur av.
Føroyar hava ikki fíggindar, hvørki fyri eystan ella vestan, vit hava samstarvs- og samhandilspartnarar.
Johan Dahl
løgtingsmaður fyri Sambandsflokkin
RN
Back


text:
Um hálvgum átta tíðina í morgun varð boðað frá grind í Hestfirði, men tá ið bátarnir komu á staðið, var eingin grind at síggja, hóast veðrið er gott.
Magnus Magnussen, grindaformaður í Havn, sigur nú, at bátarnir eru givnir at leita eftir grindini, sum ferðafólk í bussinum á veg av Gomlurætt bóru eygað við í Hestfirði í morgun.
- Tað síðsta eg hoyrdi frá monnunum var, at teir høvdu leitað allastaðni, og eingin grind var at finna, so teir eru givnir at leita og eru farnir heim, sigur Karl Johansen, sýslumaður.


text:
Afturvendandi tiltøk í Skopun
Í Skopun er Jólahald, nýggjárshald, føst afturvendandi tiltøk. Sandoyarstevna er eisini fjórahvørt ár.
Afturvendandi tiltøk á Sandi
Føstulávint
Føstulávint er ein rættilig høgtíð á Sandi. Tunnusláing er fyri stór og smá, og restina av degnum og kvøldinum ganga (serliga) menn húsagongd. Í Virkinum verður føstulávintsskemt framført, og børnini ganga grýla í fleiri dagar.
Seinsummardagar
Seinast í august eru seinsummardagar við barnatiltøkum, framsýningum, túnadansi og øðrum.
Sandoyarstevna
Sandoyarstevna verður hildin hvørt summar upp á skift í teimum fýra kommununum. Hon verður á Sandi í 2014.
Jólaskipið kemur
Á hvørjum ári savnast stór og smá á keiini, tá jólamenninir koma við jólaskipinum, fara uppí brandbilin og norður á Ljósafløtt at tendra jólabygdina har.
Dunnuveitsla
Dunnuveitslan er eitt slag av felags jólaborðhaldi fyri bæði fyritøkurnar í oynni og einstaklingar.
Nýggjárshald
Nýggjasti nýggjárssiðurin er kyndlagonga og felagsbál mitt í bygdini. Aftaná er opið hús í Virkinum.
Afturvendandi tiltøk í Skálavík
Annaðhvørt ár verður skipað fyri mentanarviku í bygdini. Tá eru øll møgulig tiltøk í bygdini – fyrilestrar, túrar, konsertir og annað mangt. Við bátahylin verður tjald sett upp, har er harmonikudansur, felagssangur og fiskasuppa.
Næsta mentanarvika verður í 2016.
Felags jólahald er í bygdini á hvørjum ári, tá jólatrøini verða tendrað.
Bygdin heldur føstulávint saman við tunnusláing fyri øll. Tunnur eru bæði til menn og kvinnur, stór sum smá.
Bygdin heldur eisini nýggjár saman, við báli og fýrverki.
Missiónsvika er á hvørjum ári í november – tað er Missiónshúsið, sum skipar fyri.
Annars verður skipað fyri m.ø. gongutúrum, og kirkjan, ungmannahúsið Keldan og Depilin eru karmar um onnur tiltøk.
Afturvendandi tiltøk í Húsavík
Ungmannafelagið Sólarris er karmur um ein stóran part av felagslívinum í bygdini.
Ungmannaveitsla/ársveitsla
Ræstkjøtaveitsla
Jólahald
Nýttárshald
Føstulávintshald
Djóradagar
Sandoyarstevna 4. hvørt ár
Afturvendandi tiltøk í Dali
Føroyskur dansur, sum dansifelagið Stígum fast skipar fyri.
Kvøldsetur
Jólasøla
Bingo
Eydnuhjól
Afturvendandi tiltøk á Skarvanesi
Ymisk skeið v/ Poul Jákup Thomsen tlf 211112
Jólatræ verður tendrað í bygdunum 1. sunnudag í advent, og kommunan skipar fyri hugnaløtu.
Ruddingardagur:
Kommunan skipar fyri árligum ruddingardegi í bygdunum um summarið. Byrjað verður við felags morgunmati, og tá arbeiðið er liðugt verður grillað.
Sandoyar Kunningarstova skipar fyri og kunnar um tiltøk. www.visitsandoy.fo


text:
Tímalønt illa vard
2020-08-14 09:40
Við broytingunum í sjúkradagpeningaskipanini eru summi tímalønt tryggjað partvísa inntøku vegna korona smittu ella álagt sóttarhald, men enn eru nógv tímalønt sett eftir. Manglar tær ansing, missur tú arbeiðstímar, tí virksemi verður niðurlaga av korona ella ert tú í sóttarhaldi, sum enn ikki er skrásett hjá myndugleikunum, so er onki at heinta. Hetta rakar tímalønt, sjófólk og onnur á arbeiðsmarknaðinum. Sjúkradagpeningaskipanin í samband við korona gongur út 31. august, hóast farsóttin neyvan heldur ta ásetingina
Tað ljóðaði gott seinasta vikuskifti, tá ið bæði landsstýriskvinnan við almannamálum og løgmaður vóru frammi alment og søgdu, at sjálvandi skuldu løntakarar verjast í samband við koronu farsóttina, men handlingar er einans partvíst handan orðini.
Løgtingið samtykti hósdagin 13. August uppskotini frá landsstýriskvinnuni við almannamálum. Uppskotið tryggjar tey, sum hava fingið korona ella sum myndugleikar hava álagt at fara í sóttarhald.
Trupulleikin er, at hópurin av fólki í sóttarhaldi, eru ikki skrásett, tí tá ið korona útbrotið hendi so knappliga, so hevur ikki verið gjørligt hjá øllum at fáa samband við myndugleikar í mun til sóttarhald. Fleiri í sóttarhaldi eru uppringd av fólki, sum hava fingið koronu, men tey eru ikki skrásett hjá myndugleikum, sum verandi í sóttarhaldi. Eisini hevur verið trupult at fingið fatur á eitt nú landslæknastovninum, sum skrásetur hesi viðurskifti.
Í øðrum lagi, so eru ansingarstovnar í nógvum førum afturlatnir ella taka einans ímóti teimum børnum, har foreldur hava størv knýtt at heilsuverki og tilbúgving. Hetta setir aðrar løntakarar í eina verri støðu, og hjá tímaløntum merkir hetta mist inntøka – eisini fólk við fastari løn hava trupulleika av vantandi barnaansing.
Í triðja lagi, so hevur nýggja koronaumfarið í Føroyum gjørt, at virksemi í ávísum vinnum er niðurlagað munandi, og fólk hava tí mist ein stóran part av inntøku sínari. Hetta er serliga í tænastuvinnuni, men tey fáa ongastaðni endurgjald fyri mista inntøku vegna korona.
Samanlagt kann sigast, at landsstýriskvinnan við almannamálum lutvíst hevur tryggjað summi tímalønt í sjúkradagpeningaskipanini í 17 dagar afturat – til 31. august, tá ið skipanin fer úr gildi, meðan landsstýrismaðurin, ið varar av arbeiðsmarknaðarmálum, letst ikki um vón.
Eisini er komið fram, at landsstýrismaðurin, sum varar av arbeiðsmarknaðinum, ikki arbeiðir við nøkrum uppskoti, sum ger, at løntakarar, ið missa inntøku vegna korona útbrotið, vera loftaðir. Hetta er eitt vónbrot, og tíverri er landsstýrisumboðið fyri arbeiðsmarknaðin ikki áhugaður í løntakarunum og tykist ikki hava forstáilsi fyri tí sperdu støðuni, tímalønt og onnur vera sett í av hesum, vísa feløgini í Samtak á.
Feløgini í Samtak heita á landsstýrismannin við arbeiðsmarknaðarmálum um at fara til arbeiðis og taka arbeiðandi fólkið í Føroyum í álvara, og á løgtingið um at seta seg betur inn í viðurskiftini og langtíðartryggja løntakaran, so hann ikki aftur stendur fullkomiliga á berum 31. august.
Samtak


text:
Runt um á Tvøroyri og har um leiðir er Merkið vundið á stong í dag, og tað hevur sína heilt serstøku orsøk: Sverre Midjord fyllir 75 ár í dag. Umframt, at mong á henda hátt vilja heiðra føðingardagsbarnið, hevur kommunan eisini móttøku fyri manninum, sum í mong ár stjórnaði býnum sum borgarstjóri, hevur umboðað oynna sum løgtingsmaður og annars í nógvar mátar hevur verið eitt stórt aktiv fyri staðið, ikki minst ítróttina í sínum breiðasta týdningi.
At nógv verður gjørt burturúr, er heldur ikki so løgið, tí talan er um ein merkismann, sum alt sítt lív á ósjálvsøknan hátt hevur virkað fyri, at nakað er hent, har hann hevur verið. Bæði í sínum politiska yrki og ikki minst innan ítróttina hevur Sverre verið drúgvur sum fáur, og tað er ikki ov nógv avgjørt at siga, at her er av sonnum talan um ein undangongumann av teimum stóru.
Áhugi hansara fyri samfelagsviðurskiftum og samfelagslívi sum heild eigur røtur í uppvøkstrinum, sum hann fekk í Valinum hjá ommu og abba sínum, Juliu og Poul í Trøðini. Valurin og alt umhvørvið har á leiðini gav honum íblástur og lærdóm, ið tú ikki fært á skúlabonki, men bert gjøgnum lívsins skúla. Og har má sigast, at Sverre veruliga hevur sogið og tikið til sín hugsjónir og virði, ið hava hildið til dagin í dag.
Umframt eitt sera virkið lív sum bæði lands- og kommunalpolitikari, hevur Sverre eisini verið sera virkin í ítróttini, og tað hevur altso verið í orðsins breiðasta týdningi. Hann hevur spælt bæði hondbólt og fótbólt, men fyrst og fremst hevur tað verið borðtennis, ið hevur staðið hansara hjarta nær. Har hevur hann vunnið í teggjuvís av meistaraheitum og heiðursmerkjum, og tað er ikki minst honum fyri at takka, at henda ítróttagrein hevur vunnið seg fram her á klettunum.
Fyrst og fremst er Sverre tvøramaður av heilum huga, og altíð hevur hann verið til reiðar at vart heimbýin, bæði í orði og verki. Hann hevur staðið á odda fyri Tvøroyrar Borðtennisfelag í fleiri umførum, og eisini var hann eitt skifti formaður í Tvøroyrar Bóltfelag. Í báðum støðum hevur hann ikki bert havt ein leiklut sum spælari, men minst líka nógv sum undangongumaður, og mong av okkara fremstu ítróttafólkum hava frá honum fingið gott í beinið sum venjari.
Men hóast tvørámaður og lokalur sum fáur, hevur Sverre tikið mangt takið fyri samlaðu ítróttina her á landi. Í samfull 42 ár tænti hann ítróttini við álitisstørvum í Ítróttasambandi Føroya, bæði sum starvsnevndar- og stjórnarlimur, umframt sum varaforseti í 25 ár. Fyri sítt trúgva og drúgva virki í hesum høpi er Sverre eisini heiðraður av ÍSF við bæði silvur- og gullnál, umframt gullmerki við bjálka. Eisini hevur hann fingið heiðurskross Ítróttasambandsins fyri stóra arbeiði sítt, føroysku ítróttafjøldini til gleði og gagns.
Nógv annað kundi verið nevnt í eini heilsan til føðingardagsbarnið í dag, tí talan er um sjáldsama virknan mann, ið ongantíð hevur verið bangin fyri at tikið tøk, har tað hevur verið neyðugt. Eisini, har vit onnur kanska ikki sóu tørv á tí, fyrr enn Sverre hevði víst á tað. Sum undangongumaður á so nógvum og ymsum økjum er tað nærum ófatiligt, at stundir hava verið til alt, men væl hevur ligið fyri hjá honum, so hann altíð finnur pláss fyri øllum tí nógva, ið stendur hjarta hansara so nær.
Hóast tríggir fjórðingar av eini øld nú eru lagdir aftur um bak, ber Sverre Midjord aldurin sum ein unglingi, bæði í sinni og skinni, og framvegis er hann gløggur og beinrakin sum fáur í bæði eygleiðingum og viðmerkingum. Við takksemi vilja vit í Ítróttasambandi Føroya heiðra henda merkismann á hansara runda degi og ynskja góðan byr og mong góð ár aftrat.
Hjartaliga tillukku!
Ítróttasamband Føroya
Heðin Mortensen, forseti


text:
Ranveig Johansen er í holt við kandidatútbúgving í Danmark innan Socialt Arbejde. Sum part av útbúgvingini ætlar hon sær nú at kanna, hvussu tað er at vera fosturforeldur í Føroyum. Ranveig hevur eisini arbeitt í barnaverndartænastuni í Aalborg. Í sínum arbeiði hevur hon havt tætt samstarv við fosturforeldur, og her hevur hon fingið áhuga fyri at kanna nærri, í hvønn mun umstøðurnar eru annarleiðis í Føroyum enn í t.d. Danmark.
Hon hevur tí valt at skriva sergrein um fosturforeldur í Føroyum, fyri fáa meira vitan um sosiala arbeiðið, ið tey gera í sambandi við tey børn og ungu, ið eru sett heiman. Hon vil í hesum sambandi hoyra, um onkur fosturforeldur vilja hava eina samrøðu við seg.
Ranveig ætlar sær at lýsa sosiala arbeiðið við børnum og ungum, ið eru sett til fosturs, út frá sjónarmiðinum hjá fosturforeldrunum. Hon fer ikki at spyrja um ávísar trupulleikar hjá børnunum, og kemur heldur ikki inn á foreldrini at børnunum, tí hesi viðurskifti hava ikki avgerandi týdning í sambandi við uppgávuna.
Spurningarnir, ið Ranveig fegin vil hava eina samrøðu um, eru eitt nú:
• Halda tit, at tit fáa nøktandi stuðul frá tí almenna í samband við at verða fosturforeldur – fakliga og persónliga?
• Halda tit, at tit fáa nøktandi ráðgeving í sambandi við at stuðla barninum í teirra menning?
• Hvat kundi verið øðrvísi?
Men mest av øllum heldur Ranveig tað vera áhugavert at kanna nærri, hvussu fosturforeldrini uppliva sín leiklut sum fosturforeldur í Føroyum, og hvussu samstarvið við tað almenna er – bæði gott og og minni gott.
Øll tey, ið taka lut í kanningini, eru dulnevnd. Hvørki navn, bústaður, aldur ella kyn verður nevnt.
Tey, sum hava hug at svara spurningunum hjá Ranveig og samstundis stuðla hennara sergrein, kunnu senda henni ein teldupost til n.ranveig@gmail.com, ella ringja til tlf. +45 25489416.


text:
Jenis: Øðrvísi dagar
Politikkur05-09-2019 - 08:20 - Jóanis Albert Nielsen
Jú, eg, og óivað tey flestu okkara, høvdu væntað og vónað eitt betri Miðfloksval. Men tað at samgongan, og so mong av teimum, sum atkvøddu fyri hjúnabandslógini, vórðu ripaði út um løgtingsdyr, tað var av sonnum ein sigur, sum vil nakað. At vit hartil sita í tí støðu, vit í dag eru í, sum partur av samgongusamráðingum, tað hava vit bert einum at takka fyri.
Dagurin í dag var positivur, friðaligur og bar okkum nærri málinum. Í morgin verður meira lív í- umframt formansbólkin koma tríggir bólkar at arbeiða við samgonguskjalinum- ein, ið viðgerð fiskivinnuna (har er Bill okkara umboð), ein, ið viðgerð almannamál (har er Tordur okkara umboð), og ein, ið viðgerð orku- og umhvørvi- (har er Ragnar okkara umboð). Steffan er burturstaddur, annars er hann fyrsti varalimur- hinir tríggir eru í røðini eftir honum.
Biði Harran um at geva okkum vísdóm og hegni. Hann hevur jú lovað at geva teimum ráð, sum til Hann leita.
Skrivaði Jenis av Rana í gjár.


text:
Veruligt frælsi
31. august 2015
Sambandsflokkurin bjóðar veruligt frælsi og eina spennandi tilveru við hópin av møguleikum í felagsskapinum í ríkinum
Frælsi verður ofta tongt at orðinum “suverenitetur”, hóast hetta onki hevur við veruligt frælsi at gera.
Sambandsflokkurin vil eitt frælst fólk í bestu skipanini, ið eisini tænir fólkinum best – tað skipanina hava vit í Ríkisfelagsskapinum.
Vit hava heimsins besta samfelag við frælsum fólkið, ið nærmast hevur óavmarkaðar møguleikar, heima og úti. Vit hava frælsi til at fáa okkum útbúgvingar, góð størv, at arbeiða okkum upp, seta búgv vm.
Stór lond kring okkum taka seg saman í felagsskapir, tí tað loysir seg. Tað ger tað eisini fyri Føroyar og okkara borgarar.
Ríkisfelagsskapurin gevur okkum frælsi og stórar møguleikar til allar borgarar. Eisini fyritøkur hava fyrimunir við at vera við í vinnuframaskipanum, íverksetaraskipanum og útflutningsátøkum runt allan heim – umvegis okkara felagsskap.
Sambandsflokkurin bjóðar veruligt frælsi, eitt lív við møguleikum – og tað gera vit best í Ríkisfelagsskapinum.
Bárður S. Nielsen, løgtingsmaður
Valevni Sambandsfloksins til løgtingsvalið
RN
Aftur


text:
5. september
5. september er dagur 248 í árinum í gregorianska kalendaranum (dagur 249 um skotár er). 117 dagar eru eftir av árinum.
Hendingar[rætta | rætta wikitekst]
- 2013 - Løgmaður Kaj Leo Holm Johannesen loysti landsstýrismannin í innlendismálum, Kára P. Højgaard úr starvi eftir mikla øsing um málið um Eysturoyartunnilin og Copenhagen Infrastructure Partners (CIP).
Føðingar[rætta | rætta wikitekst]
- 1946 - Freddie Mercury, bretskur sangari (d. 1991)
- 1980 - Maria Anna Madia, italskur politikari


text:
Stóra ferðamannaskipið hjá reiðarínum Holland America Line, sum vitjaði í Runavík í summar, kemur aftur 11. august 2018.
Móttøkan av skipinum 24. juli í ár gekk framúr væl. Umleið helvtin av teimum 2000 ferðafólkunum fóru skipaðar útferðir við bussi, meðan hin helvtin hugnaði sær í Runavíkarøkinum. Nógv varð gjørt burturúr móttøkuni. Kunningarstovan skipaði saman við Runavíkar Havn og kommununi fyri einum mentanartiltaki við føroyskum dansi og lokalum kendum sangarum. Eisini vóru ymiskir túrar í økinum, umframt ein uttandurða marknaður við handgjørdum lutum og ferðaminnum.
Tá Zuiderdam vitjar aftur í 2018, er útbyggingin av Runavíkar Havn liðug. Kaikanturin, har skipið legði at í ár, verður longdur úr 100m upp í gott 300m. Ferðamannaskipið Zuiderdam er útvið 300m langt og umborð eru 2000 ferðafólk og manningin telur 850 fólk.
Vit gleða okkum til at taka ímóti skipinum aftur í 2018.


text:
Tíðindi
Fleiri ungir línumenn við Havbúgvanum
Semja millum Føroya Reiðarafelag og manningarfeløgini
Tað gongur ”ALS” ikki, sum prestur prædikar
Umhugsa kreppuhjálp til fiskivinnu á sjógvi og landi
Leiðbeining til sjófólk um Corona-smittu
Formansvalið
Tað vera 2 valevni til formansstarvið
Tá Freistin at stilla upp til formansvalið var úti í gjár, vóru tað tveir, ið høvdu bóða frá, at teir stillaðu upp.
Formaðurin Jan Højgaard stillar upp aftur. Mótvalevni er Axel Hansen nevndarlimur í Føroya Fiskimannafelag.
Atkvøðuseðlar koma eftir ætlan út einaferð í næstu viku. Tað ber til at greiða atkvøðu líka til kl 24 tann 30 Januar.
Atkvøður blíva taldar upp 31 Januar.


text:
Um umbygging ella broytingar viðvíkja klimaskerminum, skulu orkusparingar fremjast.
Tiltøkini viðvíkja bara tí partinum av klimaskerminum, sum broytingin fevnir um.
Krøv til bjálving av klimaskermi og linjumissi eru lýst niðanfyri:
Um gólv, útveggir, hurðar, vindeygu ella takkonstruktión verða skift galda stk. 1-3 uttan mun til lønsemið, sí tó stk. 3.
Lønandi hitabjálving eigur at verða gjørd í sambandi við umvæling ella viðlíkahald av útveggjum, hurðum og vindeygum, gólvum og tekju.
Dømi um umvæling ella viðlíkahald, har ið lønandi bjálving eigur at verða framd, eru:
Linjumissur hevur stóran týdning fyri orkusparing og bágar av inniluftini. Ásetingin um linjumiss í sambandi við skiftan av vindeygum, umvæling av útveggjum ella gólvkonstruktiónum er bara galdandi, um umvælingar verða framdar av øllum lutunum, sum eru orsøk til linjumissin.
Byggitøknilig viðurskifti kunnu hava við sær, at ásetingarnar í stk. 2 hvørki kunnu lúkast á lønandi hátt ella á ráðiligan hátt viðvíkjandi slevju.
Tó kann eitt minni umfatandi arbeiði hava við sær, at orkutørvurin verður minni. Í tílíkum føri skal hetta arbeiðið verða framt.
Broytingar av bygningum, sum hava við sær økta orkunýtslu, kunnu fremjast, um samsvarandi orkusparingar verða framdar aðrastaðni. Broytingarnar skulu lúka krøvini í stk. 1.
Ásetingin verður t.d. tikin í nýtslu, um so er, at vindeygavíddin verður økt.
Økta orkunýtslan kann bøtast við t.d. meirbjálving, sólhitaútbúnaði, hitapumpuútbúnaði ella sólkyknum.


text:
15 mars varð eitt yvirgangsálop framt í tveimum moskum í Christchurch. 51 fólk vóðru dripin og nógv onnur vóru særd
Tann skuldsetti er Brenton Tarrant úr Avstralia. Hansara mál skal í hoyring í rættinum í morgin, men nú er komið fram, at tað hevur eydnast hjá Tarrant at fáa lagt eitt bræv á netið. Hetta skrivar The New Zealand Herald. Júst hvat innihaldið er, er óvissa um.
Talan um um eitt seks-síður langt bræv, ið tann skuldsetti hevur skrivað í juli. Onkursvegna er tað komið á heimasíðina 4chan, ið nú er stongd í Ný Sælandi.
Tað er stór ónøgd og undran yvir, at hetta er hent, og forsetisráðharrin í Ný Sælandi, Jacinda Ardern, sigur sambært Reuters, at hetta ongantíð skuldi verið loyvt. Umboð frá varðhaldinum harmast yvir, at brævið er komið úr.
Ný Sæland: Skuldsetti maðurin lagt bræv á netið
Brenton Tarrant er skuldsettur fyri at hava dripið 51 fólk
Brenton Tarrant hevur ynkst at ikki møta í rættinum (Mynd: Rizau Scanpix)
15 mars varð eitt yvirgangsálop framt í tveimum moskum í Christchurch. 51 fólk vóðru dripin og nógv onnur vóru særd


text:
Nú lækkar vika sex ímóti endanum á hesum sinni. Eini 700 næmingar frá yrkis og miðnámsskúlunum og næmingar frá Húsarhaldsskúla Føroya hava fingið høvi at luttaka á tiltakinum.
Tiltakið byrjaði við, at Persson & Dahl framførdu sera áhugaverdar, hugvekjandi og til tíðir ágangandi leikir fyri næmingunum. Leikirnir vóru sera væl uppsettir, skilt á tann hátt, at áskoðararnir ikki vistu, um tað var leikur, ella um tað var veruligt og aftaná leikirnar, settu leikararnir spurnartekn við, hvørji mørk verða bjóðað av.
Við loyniupptøkum høvdu leikararnir eisini bjóðað føroyinginum av, fyri at finna út av, hvussu langt út um mark, tað ber til at fara við okkum. Tað var skelkandi at síggja, at fólk ikki himprast við at svara uppá nærgangandi spurningar og at gera tað, sum tey blivu biðin um. Spurnartekn varð sett við, um vit eru líka tolin, tá ið tað kemur til happing og ágang bæði hjá okkum sjálvum og øðrum.
Eftir framførsluna nýttu næmingarnir høvi at tosa við stovnarnar, sum standa fyri tiltakinum.
Apoteksverkið hevði eitt spurnablað við heilsuspurningum, har møguleiki var at vinna atgongumerki til Voxbotn.
Amnesty bjóðaðu næmingum, at koma við uppskotum við evnum til #samtykki 2019, og møguleiki var at vinna atgongumerki til Summarfestivanlin og G!
Vinnararnir til hesar kappingar verða funnir í næstum.
Vit takka miðnámsskúlunum fyri blíðskap og góða móttøku, sum vit hava fingið og takka fyri, at vit sleppa inn á skúlarnar við tiltakinum.
Nú gleða vit okkum til fyrilesturin “Vitan um sexualitet millum ung í Føroyum” við Marini í Dali, lækna, sum verður í Perluni í kvøld kl. 20.00.
Vegna fyriskipararnar
Apotekið, Amnesty, Fólkaheilsuráðið, Føroya Politi, Gigni og Almannamálaráðið/Sig frá!


text:
15. mars 2017
Sirið Stenberg latið SEV nýggj loyvi at gagnnýta vatnorku til elframleiðslu
SEV hevur í dag fingið nýggj loyvi at gagnnýta vatnorkuna til elframleiðslu. Møguligt verður eisini hjá øðrum umsøkjarum at gagnnýta vatnorkuna, tó við fyriliti fyri verandi virkseminum hjá SEV.
Kelda: himr.fo
SEV fekk við kunngerð í 1963 loyvi at gagnnýta vatnorkuna í Streymoynni, Eysturoynni, Vágum og Suðuroynni í 50 ár. Tað loyvið hevur verið longt, meðan arbeitt hevur verið við at lata nýggju loyvini.
Les alla greinina her


text:
Tað vísir seg ofta at tiltøkini fella saman, so tað verður neyðugt at velja og frávelja. Nú var valið millum 1. Veitslukvøld við ræstum rivum, 2. Jazzfestivalur við sjómeti, 3. Konsert við Bubba Morthens.
Atgongumerkini til Bubba vóru keypt langt síðani, og har var sum so onki ivamál. Men bæði røst riv og sjómeti eru forkunnugur matur, og tí skuldi konsertin við Bubba helst ikki gerast eitt vónbrot – eg skuldi helst ikki halda aftaná, at eg tað sama kundi verið farin til okkurt av hinum tiltøkunum.
Har var tó ongin vandi, Bubbi var fínur, og hann hevði nógv nýtt tilfar. Síðstu tíðina hevur hann framborið ein nýggjan sang hvørja viku í sambandi við mótmælistiltøkini í Reykjavík.
Evnið á konsertini var merkt av íslendsku bankakreppuni – og Bubbi nýtti høvi fleiri ferðir at nevna hvussu takksamir íslendingar eru fyri føroysku hjálpina.
Tað er helst Bubba líkt at vera við í mótmælistiltøkum, men hann man hava eina persónliga grund eisini. Ið hvussu er sigst, at hann hevur mist nógvan pening sjálvur.
Upprunaliga viðgjørdi Bubbi sosial mál og hevði stóra virðing millum manna fyri síni sjónarmið. Sambært grein hjá Klemens Ólafi frá 2004, nevnd Bubbi, Elvis og Judas, hevur Bubbi, eins og flestu aðrir íslendingar, verið væl og virðiliga við í gildinum. Í greinini verður lívsleiðin hjá Bubba og Elvis samanborin, og heldur høvundurin at tað líkist rættiliga nógv, báðir byrjaðu sum mótmælissangarar, men við góðu undirtøkuni mistu teir sambandið við teirra uppruna.
Um Bubbi hevur verið ov nógv uppi at flákra, so haldi eg at konsertin í Norðurlandahúsinum vísti, at hann hevur funnið aftur til røturnar.
Sjálvandi er altíð stuttligt at hoyra gomul kend løg, og tað var heilt týðiligt at áhoyrararnir fegnaðust um gomlu løgini – ofta meira enn um tey nýggju løgini. Haldi tó sjálv, at tey nýggju løgini vóru tey mest spennandi.
Eitt hjartasuff er tó, og tað er at sjónvarpið sleppur at taka upp eina heila konsert. Tað at upptøkur fara fram ger, at atlit verða tikin meira til tørvin hjá sjónvarpinum heldur enn at áskoðarin skal fáa sum mest burturúr. Ljóssetingin var ov bjørt, og tað ávirkaði ta visuellu upplivingina av pallmyndini. Harumframt forstýraði upptøkukranin, eg misti ið hvussu er fleiri ferðir fokus tí kranin fór skramblandi framvið.
Eitt minsta krav til fyriskipararnar er, at tey kunna áskoðararnar um, at talan er um eina upptøkukonsert, umframt at vísa á um eitt alternativ er. Tað er rættiliga ivasamt hvussu nógv kringvarpið betalir fyri at gera hesar upptøkur, og um talan er um vælvild, so kundi ein loysn verið at tey sluppu at taka upp t.d. fyrsta korterið av konsertini. Skal øll konsertin takast upp, so eru áskoðararnir jú eitt slag av statistum, og tað átti at sæst aftur í atgongumerkjaprísinum – ella rættari, vit áttu at fingið samsýning fyri at sitið har.
Ungur jazzfestivalur og sjómeti
Omaná Bubba eydnaðist at fáa ein part av jazzfestivalinum við eisini. Og fyri at tað ikki skuldi vera lygn, so bar til at fáa sjómeti eisini. Eg má so siga, øður, krabbar, havtaskulivur, sjósíl, rogn og heimabakaður drýlur, hvat kann vera betri! Feðgarnir Hávarður og Birgir Enni eru fantastiskir. Og afturvið klassiskur jazzur.
Áhugavert er, at nógvir av tónleikarunum eru heilt ungir, og sera dugnaligir. Sambært Kristiani Blak eru tað eitt sjáldsamt fyribrigdi at hava so nógvar ungar jazztónleikarar, tí aðrastaðni eru teir allir yvir 50 ár. Hinvegin so skal sigast, at nógvir av áhoyrarunum mundu liggja um tey hálvthundrað, nógv kend andlit frá Perlutíðini, men har vóru so eisini nøkur ung fólk.
Fyri leikfólk sum meg er ilt at meta um avrikini hjá einstøku tónleikarunum í einum bólki, men heildarmyndin var góð hjá øllum orkestrunum ið mær eydnaðist at hoyra. Lættari er at meta um avrikið hjá solistum, og her má sigast at 17 ára gamla Konni Kass er framúr góð, bæði sum jazzsangari og sum saxofonspælari. Hon sang við eini djúpt og klangi sum eg ikki hevði trúð møguligt hjá einum so ungum persóni (konni-kass), og saxofonspælið var leikandi lætt, og tað sum mær dámdi væl eisini var saxofonljóðið var væl samansjóðað við restina av orkestrinum, og ongantíð bleiv dominerandi.
Vónandi verður hetta eitt fast tiltak, og vónandi fer aftur at verða møguligt at hoyra jazz í Havn regluliga. Latum okkum gomlu Perlutrøll endurreisast sum Reinsarílikkur.


text:
Fuglafjarðarsendingin (6) - 11. okt. 2018
Sending um og úr Fuglafirði.
Helgi Abrahamsen er vertur.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Her er kostnaðurin av at rudda í Víkarbyrgi
Námsfrøðingur, pápi og rættarvitni stungin niður
Fráboðan og neyðarróp
NOVA úr Suðuroynni (49) - 23. sept. 2020
Úr bandasavninum: Samrøða við Eiler Jacobsen 1. partur
Almenn viðurkenning av spillnaknum margfeldni í Bretlandi
Fyrrverandi útvarpsvertur ætlar sær í býráðið
VIDEO: HANDAN KAMPIN VINNUR BILL MÓTI JOHAN
Reiðari stillar upp á lista B
Samrøða: Magnus Rasmussen og Jørgen Niclasen um fíggjarlógina 2021
Samrøða: Rani Andrasson Skaalum, sum hevur megna at tapt seg og hildið vektina niðri
Vespureiðrið (153) - 28. sept. 2020
Ræðandi hvussu einsporað aktivistarnir í KvF viðgera hetta málið
Gamlir skiparar royna seg nú sum sølumenn
Nýggur KÍ sangur útgivin (hoyr hann her)
Á Torginum 22. sept. 2020 - Samrøða: Jóna og Jóannis Skorheim
Eitt er neyðugt
GRANT takkar fyri "landsliðsboðini"
Teir hava uppiborið sítt serliga pláss, sum eitt slag av tøkk fyri leiklutin
Jóannes Hansen hugleiðir "Fiskaaling 50 ár"
Samrøða: Heðin Mortensen, um stress, motión og matvanar sum aktivur 74 ára gamal maður
Eitt sera skuffandi innslag í Degi og Viku
Heilsusendingin Puls (1) - 25. sept. 2020
Samrøða: Svein í Prestgarði, um avbjóðingarnar, ið lívið sum tónleikari hevur við sær.
Samband
Postboks 226
FO-600 Saltangará


text:
Amerikanski búskapurin var fyri einum stórum hóttafalli í øðrum ársfjórðingi, har koronavirussið gjørdi um seg, og samfelagið var lutvíst afturlatið.
Frá fyrsta til annan ársfjórðing minkaði bruttotjóðarúrtøkan við 9,5 prosentum. Tað er tann størsta minkingin í meira enn 70 ár, har tað eru førd hagtøl fyri gongdina. Tað skrivar Washington Post, sambært DR.
Minkingin á 9,5 prosent er á leið tað sama, sum man sá í Týsklandi, ið hevði eina minking á 10,1 prosent í øðrum ársfjórðingi.
Umframt Bruttotjóðarúrtøkuna, er eisini eitt dapurt tal fyri amerikanska arbeiðsmarknaðin almannakunngjørt. 1,43 milliónir skrásettu seg arbeiðsleysan í síðstu viku. Tað er millum tey hægstu tølini í søguni, men tó lægri enn í byrjanini av afturlatingini.


text:
21. mars er altjóða Down Syndrom dagur, og eru tann dagin ymisk tiltøk runt um í heiminum, ið hava til endamáls at varpa ljós á og kunna um Down Syndrom. Tað eru 8 ár síðan at dagurin varð hildin fyrstu ferð, og í fjør fekk dagurin formliga viðurkenning frá ST. Í ár eru Føroyar eisini komnar við. Skipað verður fyri ymiskum tiltøkum tann dagin fyri at varpa ljós á Down Syndrom her heima.
Um Down Syndrom
Tað verður mett at umleið 7 milliónir fólk í heiminum hava Down Syndrom. Eingi tøl eru fyri hvussu nógv eru í Føroyum, men sum ein tummilsregla verður eitt barn føtt um árið. Down Syndrom skyldast einum eyka kromosomi, oftast kromosom nr. 21, og uppstendur hetta tíðliga í móðurlívi. Ein veit ikki hví hetta kemur fyri. Við rætta stuðli kunnu fólk við Down Syndromi hava eitt vanligt gerandislív eins og øll onnur. Meira um dagin er at finna á heimasíðuni hjá World Down Syndrom Day www.worlddownsyndromeday.org og á heimasíðuni hjá Javna www.javni.fo, sum er felagið, sum varðar av fólki við Down Syndromi og teirra familjum.
Í Runavík verður skipað fyri tiltøkum í Skótahúsinum við Løkin og í Løkshøll. Tiltøkini eru ókeypis.
Skráin til Skótahúsið:
15:00 Borgarstjórin Magnus Rasmussen setur dagin
15:15 Ælabogin spælur
15:30 Silvi frá Norðoyar Sparikassa vitjar
16:00 Ælabogin spælur
16:15 Sigrun Wardum hugleiðir
16:30 Endi
Skráin til Løkshøll:
17:00 Elvin Weihe bjóðar vælkomin
17:15 Magna Jógvansdóttir - Hugburð til menning
17:45 Elin Løkin syngur ein sang
18:00 Slideshow
18:10 Helena Jørmundsson - mamma at barnið við Down Syndromi
18:30 Tóra við Keldu - " Lívið hevur litir"
19:00 Endi


text:
Maine
Maine (enskt: State of Maine) er stakríki í landnyrðingsparti av Sambandsríkinum Amerika. Maine er størsta stakríkið í Nýonglandi.
Maine hevur umleið 1,3 mió. íbúgvar. Høvuðsstaðurin er Augusta og størsti býurin er Portland.
Í norðri, eystri og vestri hevur Maine mark við Kanada (landslutur Quebec og New Brunswick). Eisini í vestri hevur Maine mark við New Hampshire. Í eystri liggur Atlantshavið. Eyknevni er Furutræstaturin (enskt: The Pine Tree State).
Í 1620 komu pílagrímarnir til Maine. Átrúnaðarlig viðurskifti høvdu noytt teir at rýma úr Onglandi.
Landalæra[rætta | rætta wikitekst]
Norðari partur av eysturstrondini líkist nógv aftur í landslagið í Vesturevropa. Har eru heilt djúpir áarósar sum firðir, og av tí at munurin millum fjøru og flóð er ógvuliga stórur, 15 m. í støðum, so legst runan ikki í áarmunnunum, men munurin ger eisini, at tað hevur verið stórt arbeiði at byggja tær nógvu góðu havnirnar, sum eru har.
Summastaðni er vøkur strandstrond, ið verður nýtt til baðipláss. Í fyrstani, tá ið evropear komu til stakríkið, vaks skógur heilt út til strondina nógvastaðni, men teir ruddaðu skógirnar, so teir kundu fáa dyrkað jørðina. Moldin er góð, og havættin førir vætu við sær, so har er gott kornlendi.
Tær størstu áirnar í Maine eru Kennebecá og Penobscotá.
Myndir[rætta | rætta wikitekst]
Sí eisini[rætta | rætta wikitekst]
Ávísingar úteftir[rætta | rætta wikitekst]
Coordinates: 45°30′0″N 69°0′0″W / 45.50000°N 69.00000°W
Keldur[rætta | rætta wikitekst]


text:
Pensjónssamansparing
Tann rætta pensjónssamansparingin til tínTú kanst samanseta tína pensjónssamansparing upp á nógvar mátar, men fyrst og fremst snýr tað seg um at finna loysnina, sum hóskar best til júst tín og tína familju – og sum kann geva tær pensjónstilveruna, sum tú droymir um.
Hugsa um hesi viðurskifti
Við at hugsa um hesi viðurskifti, kanst tú fáa yvirlit yvir tíni ynski og tínar vónir til pensjónstilveruna.
- Hvat hevur mest at siga fyri teg í lívinum?
- Hvussu skal tín familja liva, um tú doyrt áðrenn pensjónsaldur?
- Hvørjum skulu tú og familjan liva av, um tú missir arbeiðsførleikan?
- Hvussu ynskir tú, at tín pensjónstilvera skal vera?
Okkara serfrøðingar taka sær av tíni pensjóns-samansparing
Við støði í tínum ynskjum smíða Private Banking-ráðgevin og ein av pensjónsráðgevum okkara eina loysn, sum hóskar júst til tín tørv. Og vilt tú gera íløgur, so verður eisini lagt upp fyri tíni váðamynd.


text:
Virkisvitjan í Eysturoy14. mai 2018
Á búskaparbreytini fara næmingar javnan á virkisvitjanir. 17M, ið er flokkur á 1. árið á búskaparbreytini, varð á virkisvitjan í Eysturoy 23. apríl. Vitja varð hjá KJ Hydraulik, JT Electric og Vónini.
Talan er um nakrar av mest innovativu framleiðslufyritøkunum í landinum, sum samstundis eisini grunda stóran part av virksemi sínum á útflutning.
KJ Hydraulig, JT Electric og Vónin eru sonevndar B2B fyritøkur (Business-to-Business), sum selja vørur og tænastur til aðrar fyritøkur og ikki til endaliga brúkaran.
Vit hugsaðu, at tað er eitt gott hugskot, at næmingarnar sleppa á gátt hjá slíkum B2B fyritøkum, sum tey ikki hoyra um dagliga.
Næmingarnir fyrireikaðu vitjanina væl, og skulu skriva og lata inn eina uppgávu um fyritøkurnar, umframt at tey skulu gera eina framløgu. Næmingarnir eru býttir í bólkar, sum serliga koma at hugsavna seg um eina av teimum trimum fyritøkunum.
Steinbjørn í Dali, lærari í virkisbúskapi, og Regin Hammer, lærari í sølubúskapi, fyriskipaðu vitjanina.


text:
Gásadals tunnilin verður stongdur hesi tíðarskeið:
20 - 21. september frá kl.24 - kl.06:00 á morgni
21 - 25. september frá kl.22 - kl.06:00 á morgni
25 - 26. september frá kl.24 - kl.06:00 á morgni
28. september - 02. oktober frá kl.22 - 06:00 á morgni
Leirvíkstunnilin er stongdur frá sunnukvøldið 27. septmeber á midnátt til mánamorgun kl. 06 og aftur mánakvøldið 28. septemer frá kl.22:00 til fríggjamorgun kl.06:00 á morgni.
Bilar sleppa ígjøgnum á midnátt, kl. 02. og kl. 04 um náttina.
Akfør í neyðsynjarørindum sleppa altíð ígjøgnum tunnilin.
Arbeitt verður á Tjørnuvíkarvegnum fram til síðst í oktober
Frá 18. mai og fýra vikur fram verður arbeitt í gongubreytini við Fossaverkið. Meðan arbeitt verður, fer partur av vegnum at verða nýttur sum gongubreyt. Koyrið varliga.
Frá 18. mai til 18. november 2020 verður arbeitt á landsvegnum millum Akrar og Lopra. Koyrið varliga.
Í sambandi við tunnilsarbeiði til Hvalbiar verður arbeitt fram við Trongisvágsvegnum, vestan fyri plantasjuna, í tíðarskeiðinum 9. sept. 2019 - 9. sept. 2020.


text:
Í komandi viku, verður øll undirvísing á Miðnám í Vestmanna í skúlanum!
Um nakar er smittaður, ella í sóttarhaldi, skal viðkomandi sjálvandi ikki koma í skúla.
Tilmælini frá myndugleikunum eru framvegis tey somu. Vit skulu ansa eftir hvørjum øðrum, halda fjarstøðu og hava gott reinføri. Harafturat hava vit á skúlanum fingið boð um, at flokkarnir skulu vera hvør sær í tann mun tað ber til.
Vit hava býtt skúlan sundur í trý øki frá mánamorgni 24/8, eitt til hvønn flokk. Í hvørjum øki verður undirvísing umframt, at ketil, kaffimaskina, mikroovnur og køliskáp eisini er í hvørjum øki.
Á wc´inum verða tvey wc til hvønn flokk. Alt er markera og skelta upp, tá tit møta mánamorgunin.
Tit hava hvør sína inngongd og útgongd, tá tit koma og fara í skúla eisini - sí kort.
Lærarar brúka høvuðsinngongdina og wc´i í læraraøkinum.
Um vit øll hjálpast at og virða mørkini, sum verða sett upp ber til hjá okkum at halda tilmæli frá myndugleikunum. Tí fari eg at heita á tykkum um at vísa góðan atburð, virða tilmæli og mørk og halda fjarstøðu.


text:
Eitt nýtt átak fer av bakkastokki í Løkshøll leygarkvøldið 1. februar kl. 20.00. "Nýggjárskonsertin 2014" verður hetta nýggja tónleikatiltakið rópt, har ein hópur av fremstu tónleikarum í landinum trína á pall.
Tey, sum luttaka, eru: Hallur Joensen, Kristina Bærendsen, Beddy, Signar í Homrum, Lena Andersen og Niclas Johannesen, Jóhan í Kollafirði og Rakul.
Tey fara øll hvør í sínum lagi at hava framførslur við sangi og tónleiki, bæði við kendu løgunum, fólk kenna, men okkurt nýtt er eisini á skránni hjá onkrum teirra, siga stigtakararnir.
Hallur Joensen man helst vera kendasti country sangari í Føroyum. Hallur er væl dámdur, eisini av fólki, sum kanska ikki beinleiðis eru country-fjepparar.
Kristina Bærendsen hevur í stóran mun eisini vunnið sær nógvar fjepparar, serliga eftir at hon gav sína fyrstu solo fløgu út, sum var útseld eftir stuttari tíð. Umframt at syngja solo, hevur Kristina eisini verið dyggur stuðul hjá Halli Joensen, saman við Beddy.
Kristina við síni góðu rødd og Beddy við sínum serstaka guitarspæli hava verið við til at geva tónleikinum hjá Halli ein ávísan dám, serstakliga tá tey upptraðka "live".
- Røddir vilja vera við, at Beddy eisini hevur eina góða songrødd, so kanska verður okkurt solo lag frá honum, skriva stigtakararnir.
Fáur tónleikari kann breggja sær av at hava verið so nógv á palli sum einstakligur, sum Signar í Homrum. Signar í Homrum er eisini kendur sum fremsti sangari í fleiri væl umtóktum tónleikabólkum, umframt sum guitarleikari og tónasmiður.
Lenu Andersen og Niclas Johannesen kenna fólk serliga frá teirra sera nærverandi tónleikaframførslum og ikki minst fyri framúr hegni at smíða íoyrafallandi løg.
Vørumerkið hjá Jóhan í Kollafirði og Rakul eru tey sjálvi, tí eingin er sum Jóhan í Kollafirði og Rakul.
- Eingin dugir at gera álvara so skemtiligt sum tey bæði, halda fyrireikarnarnir.
Tiltakið verður sum nevnt í Løkshøll leygarkvøldið 1.feb. kl.20.00-22.00.
Tey sum vilja ogna sær eitt atgongumerki, kunnu gera hetta á www.loksholl.fo ella á Kunningarstovuni í Runavík.


text:
Fólk, sum fara í sóttarhald eftir tilmæli frá heilsumyndugleikunum, hava ikki rætt til dagpening vegna sjúku. Serskipanirnar í dagpeningalógini, sum vóru partur av hjálparpakka I, eru farnar úr gildi 30. juni 2020.
Hetta er ikki í lagi, meinar Sirið Stenberg, tingkvinna fyri Tjóðveldi og fyrrverandi landsstýriskvinna í heilsumálum.
– Løgtingið eigur at verða kallað saman í stundini, sigur hon í dag.
– Vit í Tjóðveldi heita á landsstýrið um at fáa hesi viðurskifti í rætt lag alt fyri eitt, so arbeiðsfólk ikki standa á berum. Umframt hetta eigur koronastøðan sum heild at vera viðgjørd saman við andstøðuni, sigur Sirið Stenberg.
Skipanin, ið gevur arbeiðsgevarum á privata arbeiðsmarknaðinum, sum rinda løn til starvsfólk, ið ikki kunnu arbeiða orsaka av korona sjúku ella sóttarhaldi, rætt til at fáa lønarútreiðslur endurrindaðar, er somuleiðis farin úr gildi.


text:
Fiskikapping
Aftur í ár sluppu næmingarnir í 6. flokki til fiskikapping. Hesuferð varð tað saman við 6. flokki í Skála skúla. Veðrið var ikki tað allarbesta, men næmingarnir vóru spentir at sleppa í bát at fiska. Lagið var gott og hugurin var góður. Fyrsti fiskurin var fangaður rímiliga skjótt, men so gekk rættiliga leingi ímillum fiskarnar. Børnini royndu at halda góða lagið, men skjótt sást, at hugurin dalaði. Tá ið alt kom til stykki, vóru 6 fiskar fangaðir, ein toskur, ein longa og fýra hýsir. Hóast lítla fongin, vóru næmingarnir glaðir fyri møguleikan at sleppa at fiska við einum so fínum báti og einum so fittum 6. flokki í Skála skúla.


text:
Talan er um eini stór sethús á Toftum við útsýni yvir Skálafjørðin.
Húsini eru í trimum hæddum. Í miðhæddini er durur, baðirúm, gongd, 3 kømur, køkur og stova í einum og stór stova. Í ovastu hæddini er gongd, stórt kamar og stór stova. Stovan er ikki heilt liðug. Møguleiki er at gera tvey kømur afturat. Í niðastu hæddini er óinnrættaður kjallari í trimum rúmum.
Harafturat hoyrir hjallur og hoyggjhús til ognina.
Hevur tú spurningar ella vilt tú vita meira um hesa ogn, ert tú altíð vælkomin at ringja ella skriva til okkara.
Fyll út teigarnar niðanfyri – so venda vit aftur við einari tíð til eina framvísing. Hevur tú spurningar annars, kanst tú eisini skriva til okkara her.


text:
Bygdarráðsfundir verður fríggjakvøldið 23. august 2019.
Bygdarráðsfundurin, sum lýstur varð at verða mánadagin 26. august er framskundaður til fríggjakvøldið 23. august 2019 kl. 21:00.
Sumbiar Kommuna
Freistin at søkja um starv hjá Sumbiar Kommuna er longd
Søkt verður eftir einum røskum og ágrýtnum arbeiðsfólki at byrja sum skjótast.
Kortlegging við dronum
Umhvørvisstovan nýtir dronur at gera nýggj myndakort av øllum býum og bygdum í Føroyum.
Flogið verður í Sumba í tíðarskeiðnum 8. juli til 27. juli 2019.
Fundarfrásøgn frá bygdaráðsfundinum 13. juni 2019.
Fundarfrásøgn frá bygdaráðsfundinum 13. juni 2019,.er løgd út á heimasíðuni.
Fundarfrásøgnin frá bygdaráðsfundinum her.
Sumbiar Kommuna
Skráin til bygdarráðsfundin 13. juni 2019.
Hesi mál verða viðgjørd á bygdarráðsfundi, tórsdagin tann, 13. juni 2019. kl. 19.30.
Sumbiar Kommuna


text:
Góði Frits
Hetta, at siga nøkur orð til tín í dag, á tínum 75 ára føðingardegi, skuldi vísa seg at vera nógv truplari, enn eg gav mær far um, tá eg so bragliga játtaði til Jonhard Mikkelsen. Lítið visti eg, hvat eg hevði sagt ja til, og enn minni gav eg mær far um, hvussu trupult tað er at taka burtur úr rúgvuni, tá teg umræður.
Tí hvar skal eg byrja? Tú hevur tínar mongu gávur: tú ert fuglfirðingur, lærari, listamálari, kórleiðari, hornblásari, sangari, og eg kundi hildið áfram. Ella skal eg heldur taka støði í ærini Mariu, sum nú er vorðin gomul, og sum hevur mist tenn, men hvønn dag lurtar eftir morgunlestri undir køksvindeyganum saman við tær? Ella kanska kundi eg hugleitt um eitt av tínum verkum, sum tú nevnir “Veðrarokk heimi á Oyruni”, jú, tað er nógv í at velja, tá ið teg umræður, Frits.
Lærarin
Í 2012, also fyri 7 árum síðani, gekk miðlingadóttir mín, Mirja, í øðrum flokki í Leirvíkar skúla. Eg minnist tann eina dagin, tað var ein kaldur várdagur í mars, og vit báðar vóru farnar oman á sandin at finna goggur og aðrar skeljar. Ímeðan vit soleiðis ganga í kvirru og leita, steðgar hon á og hyggur upp um brillurnar og sigur: Mamma, dagurin í dag var tann koolasti nakrantíð!
Vit hava fingið ein nýggjan lærara, og vit fara at gera eina listaverkætlan um eina yrking hjá Hans Andreasi Djuurhus. Mamma, um hin sangin, tú veist ”Sólin er gull,” og veist tú hvat meir? Vit skulu mála søguna í tí sanginum, og vit skulu eisini læra um ein spanskan málara, sum eitur Joan Miró, og gera okkara listaverk í sama stíli, sum Miro málar. Eg sigi við hana, at hatta ljóðar sum Frits, men hon hoyrdi meg ikki, tí akkurát tá fann hon tí vakrastu skelina á sandinum. Tá hon reisur seg upp aftur, flennur hon og sigur, mamma, man hoyrir hann, langt áðrenn hann kemur inn í flokkin, hann syngur so hart, og í dag, ímeðan vit teknaðu, byrjaði hann knappliga at syngja sangin, og so sungu vit øll.
Hendan lítla smágentan, sum gekk í øðrum flokki fyri 7 árum síðani, hevði lært nakað nýtt. Hennara ímynd av einum skúla var víðkað, og í opinum til ta skapandi læruna var ein rútma og ein háttur, sum fekk hana at liva og uppliva alt í einum, og tað er kanska akkurát í hesi samanrenningini, at hon lærdi at droyma. Hon hevði møtt tær, Frits, og dagurin hevði fingið bjartari litir.
Kórleiðarin
Tað eru uml. 40 ár síðani, eg sjálv gekk í øðrum flokki, og byrjaði at syngja í kórinum. Fyri okkum smágentir var kórsangur ein nýggjur møguleiki, sum vit søgdu ja takk til, og góvu vit okkum neyvan far um nógv meir enn tað at byrja við. Vit vandu. Ein nýggjur heimur opnaðist. Tú rósti okkum, gav okkum fleiri og fleiri avbjóðingar, og kórið gjørdist betur og betur.
Eg kundi trivið í so manga søguna, stuttligar forteljingar, gomul minnir. Tí mangar eru løturnar, sum standa klárar í minninum. Fuglafjarðar gentukór bleiv ein av grundarsteinunum í okkara uppaling. Vit lærdu at syngja fleirræddað, lærdu um rútmu og klang, precisión, disciplin, vit lærdu um ábyrgd og at syngja við heitum epli í munninum. Vit lærdu at anda, at umboða, lærdu virðing og lærdu, at øll kundu vera við. Tú, Frits, hevði ein dreym, kórsangur var tín verð, og ikki veit eg, hvussu tú hevur hugsað frá byrjan av, um tú setti tær ítøkulig mál, ella hvussu neyvt tú hevur hugsað teg um, áðrenn tú fór til verka. Men kenni eg teg rætt, so hevur tú hugsað sum Palli Pumm ein flirrandi summardag í Hundrameturskóginum:
“Í dag er í dag, og í dag er mín yndisdagur,”og so ert tú farin til verka, og júst sum Palli Pumm í Hundraðmeturskóginum, soleiðis eisini tú, tú fórt til verka saman við tínum vinum. Saman við Jógvani á Lakjuni, Heðini Kambsdali og seinni Eyðuni á Lakjuni og mongum øðrum, góðum fólkum. Skjótt var tín dreymur okkara dreymur og tykkara ætlan eisini okkara. Tit miðaðu høgt við John Højby og Tage Mortensen sum gestakórleiðarum. Kórferðir uttanlands. Norra, Danmark, Svøríki, Ísland, Týskland. Vit sungu saman við Sissel Kyrkjebø og Frændum til kórstevnur og jazzfestivalar. Og vit syngja enn, fyri tær, fyri Eyðuni, og Jógvani. Men kanska mest fyri okkum sjálvum, tí millum hvønn tóna er eitt samanhald og ein samleiki, sum hevur havt ómetaligan týdning fyri hvørja einstaka av okkum, og sum áhaldandi knýtir okkum saman. Takk fyri tað.
Fuglfirðingurin Frits
Frits er fuglfirðingur við stórum forbókstavi. Heimsborgari, ja, heilt sikkurt, men fyrst og fremst fuglfirðingur. Møtir ein tær niðri í bygdini eru altíð stundir til eina søgu, eina hugleiðing ella tú luftar tínar nýggjastu ætlanir.
Vit verða drigin við í søgurnar. Onkuntíð hava vit hoyrt søgurnar fyrr, onkuntíð verða nýggir veruleikar knýttir at søgunum, sum geva teimum eitt nýtt rák. Tað, sum er so serstakt, er, at søgurnar byggja á týðandi samanhangir, tær knýta bond, og so eru tær altíð positivar. Í sálminum “Vidunderligst af alt på jord” sigur Grundtvig: “Ordet skaber hvad det nævner,” og júst hesin vísdómur sæst týðiligt í tínum orðum og málbrúki.
Heimbygdini hevur tú bara gott at bera, vit kenna øll tínar poetisku hugleiðingar, bæði í listini, í orðum og tónum. Bygdafólkinum ert tú áhaldandi hugtikin av, og tínar eygleiðingar og útsagnir bera brá av tilknýti og kærleika. Tín tilgongd til lívið tekur okkum øll á bóli. Tú dregur okkum við. Tínir dreymar ella okkara dreymar. Tað er líkamikið, tað eru dreymar fyri okkara stað, okkara fólk og okkum øll, og vit droyma við tær.
Góða Alexandra
Eg fari at takka tær fyri títt rúmandi lyndi. Tú eigur eina so stóra æru í øllum teim leiklutum, sum Frits hevur. Eg skal ikki gera meg klóka upp á nakað sum helst. Tó er tað eitt av okkara væl brúktu orðatøkum, sum eg kundi hugsað mær at umorða. Tað er orðatakið: at aftanfyri ein góðan mann stendur ein sterk kvinna. Hetta orðatak er heilt sikkurt misskilt ella skrivað av monnum frá farnari tíð. Heldur átti orðatakið at ljóða: “Frammanfyri ein góða mann hevur ein sterk kvinna slóðað.” Eg ivist onga løtu í, at tín lutur hevur verið stórur, og at tú til tíðir hevur sett tíni egnu ynskir til síðis fyri at náa teim dreymum, Frits hevði fyri okkara stað og fólk. Við at gera tað, hevur tú víst tína styrki. Fáur maður tosar so vakurt um konu sína sum Frits. At hann er tær takksamur, tað vita vit øll. Men tú skalt eisini fáa eina tøkk herfrá. Takk fyri allar tær løturnar, har tú hevur átt tær minni stuttligu uppgávurnar, soleiðis at Frits fekk livað sínar dreymar til frama fyri okkum øll.
At enda, í besta Frits stíli, fari eg at minna á orðini hjá karismatiska erka-biskuppinum, Desmond Tutu, sum sigur í einum av sínum mongu fløgandi talum um hetta at vera menniskja: Við støði í okkara kristnu trúgv skulu vit vera til reiðar, vera djørv og uppfinnsom, og vit skulu vága okkum á leiðir, har sjálvt einglar ræðast at ganga.
Góði Frits, enn einaferð hjartaliga til lukku við degnum, til lukku við bókaútgávuni, og tað er mín vón, at tú áhaldandi vísir okkum á leiðir, har sjálvt einglar ræðast at ganga.
Takk fyri
Rønn Eliasen
Røða hildin á 75 ára degnum hjá Frits Johannesen


text:
KUNNGERÐ
Hervið verður gjørt kunnugt, at atkvøðugreiðslan til lógtingsvalið
Leygardagin 31. August 2019
í Hvannasunds kommunu fer fram í skúlanum á Fossánesi frá kl. 10.00 til kl. 20.00, ella so leingi veljarar møta uttan steðg.
Brævatkvøður:
Veljarar, ið sambært vallógini lúka treytirnar fyri at greiða brævatkvøðu, kunnu í seinasta lagi dagin fyri valið, tann 30. august 2019 greiða brævatkvøðu við at venda sær til kommunuskrivstovuna tlf. 452007 ella á tlf. 752101
Brævatkvøður skulu verða valstýrinum í hendi innan valið byrjar kl. 10.00, tann 31. august 2019
Heimaval:
Veljarar, ið vegna sjúku ikki kunnu koma á valstaðið, kunnu velja heima í seinasta lagi fríggjadagin 30. august 2019 við at venda sær til kommunuskrivstovuna, tlf. 452007 ella á tlf. 752101.
Kommunuskrivstovan hevur opið mánadag, mikudag og hósdag frá kl. 10.00 til kl. 14.00
Valkort:
Valkort skulu nýtast til valavgreiðsluna, og verða tey send út við postinum til allar veljarar, ið standa á vallistanum. Um onkur, sum heldur seg hava atkvøðurætt, ikki hevur fingið valkort, ella okkurt annað er komið skeivt fyri, skal verða sagt kommunuskrivstovuni frá sum skjótast.
Minnist til at hava valkortið við á val.
Valnevndin fyri Hvannasunds kommunu, 22. august 2019.
Súsanna K. Christiansen, formaður


text:
Fótbóltur fyri øll – allastaðni
ítróttur15-09-2020 - 07:17 - Jóanis Albert Nielsen
FSF: Hevur tú nakrantíð spælt fótbólt í einari á? Ella í einum fjósi? Frá mánadegnum 21. til mikudagin 30. september verða árligu Grassrootsdagarnir hjá UEFA hildnir í Føroyum og øllum Evropa
——————
Grassroots-fótbóltur fevnir um breiddarfótbólt, har trivnaður, stuttleiki og heilsa er í hásæti, og júst hetta er endamálið við átakinum, sum Fótbóltssamband Føroya nú fer at skipa fyri.
Felagsskapir av øllum hugsandi slag kunnu vera við – eitt nú fótbóltsfeløg, skúlar, dagstovnar, eldrasambýlir, grannaløg, arbeiðspláss, bindiklubbar ella okkurt heilt annað.
Øll kunnu vera við. Tað einasta, ið krevst, er at skipað verður fyri onkrum slagi av fótbóltsspæli – bert hugflogið setir mørk fyri, hvar spælt verður.
– Vit vilja varpa ljós á, at fótbóltur er fyri øll, og kann spælast allastaðni. Vit hava fyrr skipað fyri stórum tiltøkum í samband við Grassrootsdagarnar, men tað ber tíverri ikki til í ár. Tí hava vit í staðin valt at skipa fyri hesum átakinum, og vit vóna, at nógv vilja vera við, sigur Christina Ravnsfjall, Grassroots-samskipari hjá Fótbóltssambandi Føroya, við heimasíðuna hjá FSF.
FSF letur fyriskiparunum av tiltøkunum eina hóskandi nøgd av bóltum. Nærri kunning um hetta fæst við at seta seg í samband við Grassroots-samskiparan, Christinu Ravnsfjall (christina@football.fo).
Hon leggur afturat, at FSF hetta tíðarskeiðið eisini fer at varpa ljós á Grassroots-fótbólt, eitt nú við at vitja og miðla tiltøkini út til almenningin. Tí eru fyriskiparar eisini vælkomnir at seta seg í samband við Christinu og boða frá, nær og hvar tey ætla at skipa fyri tiltakinum.
Í samband við Grassrootsdagarnar, letur FSF ein stóran og spennandi vinning til mest kreativa tiltak.


text:
Ítróttafeløg og sambond innan ítróttin kunnu søkja um covid-19 stuðul fyri mistar inntøkur, eftir at løgtingið í juli oyramerkti fýra milliónir krónur til endamálið
Feløgini ella sambondini kunnu hava mist inntøkur, tí ítróttatiltøk hava verið avlýst ella nógv avmarkað sum ein avleiðing av almennu covid-19 tilmælunum.
Umsóknirnar verða viðgjørdar við støði í “Reglugerðini fyri stuðul til mistar inntøkur í samband við COVID-19”. Mista inntøkan verður ásett eftir miðalinntøkuni hjá einstaka ítróttafelagsskapinum fyri árini 2018 og 2019. Hægsta møguliga stuðulsupphædd er 250.000 krónur, og lægsti møguligi stuðul er 20.000 krónur. Tíðarskeiðið at søkja stuðul er fyri mistar inntøkur 12. mars – 30. juni 2020.
Ein uppgerð, sum ÍSF gjørdi í vár – grundað á tøl frá føroysku ítróttafeløgunum – vísti, at ítróttafeløgini í summar missa umleið átta milliónir krónur í inntøkum.
Ítróttafeløg og sambond undir ÍSF fingu tann 10. juli umsóknarskjal um covid-19 stuðul. Freistin at søkja stuðulin er um eina viku, tann 31. august 2020.
Reglugerð korona stuðul fyri mistar inntøkur
Vinaliga
Ítróttasamband Føroya


text:
Enska Premier League felagið Arsenal hevur í dag skrivað undir sáttmála við 24 ára gamla áleyparan, Nicolas Pepe av Fílabeinsstrondini. Sáttmálin er galdandi í fimm ár.
Hann kemur frá franska felagnum Lille fyri 72 milliónir pund – 588 milliónir krónur – skrivar BBC.
Pepe skoraði 35 mál fyri Lille í 74 dystum í Ligue 1. Tað var einans Kylian Mbappe hjá PSG, sum skoraði fleiri mál og hevði fleiri málgevandi avleveringar í Ligue 1 enn Pepe.
Við sáttmálanum gerst Nicolas Pepe fjór dýrasti spælari, sum hevur gjørt sáttmála við felag í Premier League. Dýrastu leikararnir eru Paul Pogba og Romelu Lukaku hjá Manchester United, sum kostaðu ávikavist 89 og 75 milliónir pund og Virgil van Dijk hjá Liverpool, sum eisini kostaði 75 milliónir pund.
- At fáa sáttmála við ein vong á høgum stigi var eitt av aðalendamálunum í hesum flytingarglugganum. Eg eri ovurfegin um, at tað er eydnast okkum at fáa sáttmála við Nicolas Pepe, sigur venjarin hjá Arsenal, Unai Emery.


text:
STEMMUBOKSING: BEINLEIÐIS STROYMING27. august 2019
Her á síðuni leggja vit leinki út til beinleiðis stroymingina av veljarafundinum á Glasi.
Leinkið er HER.
Fundurin byrjar kl. 10:05 og heldur fram í hálvanannan tíma, til kl. 11:35.
Valfundurin á Glasi er gomul siðvenja úr Studentaskúlanum í Hoydølum, har síðsti veljarafundur fyri valið millum flokksformennirnar plagdi at verða hildin. Siðvenjan heldur fram á Glasi – nú við beinleiðis stroyming, so fólk kring landið kunnu fylgja við.
Fundurin er ikki almennur. Hann er fyri næmingar á Glasi – men almenningurin kann fylgja við stroymingini.


text:
Tað eydnaðist Seth at flýggja úr Malice, tí ræðuliga heiminum inni í einari teknisøgu, men vinkonan Kady er enn fangað har. Nú má hann gera alt fyri at koma aftur og bjarga henni.
Kady hevur sítt egna at stríðast við. Hon roynir at finna Havoc, ein bólk av uppreistrarhugaðum børnum, sum ætla at gera enda á Tall Jake, tí ónda harranum yvir Malice. Og sjálvur vil hann gera alt fyri at steðga teimum ...
Fyrra bókini Malice (á føroyskum 2011) fekk rósandi orð við á vegnum frá blaðnum The Guardian: 'Framúrskarandi ... fult av fantastiska ólekrum skapningum.'
Henda seinna er ikki minni fantastisk og eisini full av ólekrum skapningum!
Aftur


text:
Reglur
Matur/matpakkar:
80% av matpakkanum eigur at vera góður kostur. Dømi: Rugbreyð við viðskera, viðskerin til rugbreyði kann eisini vera sjokoláta viðskeri, ella smyrjiðsjokoláta, døgurða restir og grønmeti. Barni kann hava okkurt lekkurt í matpakkanum, men eigur tað bert at fylla 20%.
Saft/sodavatn:
ikki er loyvt at hava saft/sodavatn, /juice/sunkist við á stovnin, vit fáa vatn, mjólk + te munn at drekka hvønn dag + onkuntíð saft
Slikk/tyggigummi:
barni eigur ikki at hava slikk og tyggigummi við á stovnin. Til føðingardagar gera vit undantak, tá kunnu børnini bjóða eitthvørt.
Morgunsangur/morgunmøti:
Vit hava morgunsang/morgunmøti kl. 09.40, tá singja vit 2 til 4 sunnudagsskúla sangir og biðja faðirvár
Leikur við:
Góðu tit í varða av børnunum, starvsfólkið átekur sær ikki ábyrgd av leikum barni hevur við, og kunnu ikki leita eftir leikum, ið barni hevði við, tá barni verður avheinta.
Rulliskoytur + hjálmur kunnu takast við, men um tað ikki riggar at rulluskoyta verður í garðinum, fáa tit nýggj boð um tað, ábyrgdin er, sum við øllum leikum.
Leikur, ið ikki eru loyvdar at hava við:
Eingi vápn tí børnini finna sjálvi uppá vápn á stovninum, og vit eiga træ byrsur og annað.
Súkklur, ið børnini eiga kunnu ikki koma inn í garðin.


text:
1948
HendingarRætta
- 1. januar - Funnings sóknar kommuna verður alment tikin av, og nýggju kommunurnar Funnings kommuna og Gjáar kommuna koma í hennara stað.
- Tíðindablaðið Føroya kunngerðasavn A og B verður útgivið fyrstu ferð.
- 1. apríl - Heimastýrislógin kom í gildi eftir at Danmark og Føroyar høvdu verið hersett av Týsklandi og Bretlandi ávíkavist.
- 14. mai - Ísrelska ríkið verður stovnað; arábiska-ísraelska kríggið brestur á.
- 22. mai og 23. mai - Tjóðveldisflokkurin varð stovnaður.
- 12. mai - Andrass Samuelsen verður fyrsti Løgmaður undir Heimastýrislóguni.
- Merkið verður viðurkent av donskum myndugleikum sum tjóðarflagg føroyinga.
ÍtrótturRætta
FótbólturRætta
FøðingarRætta
- 3. februar - Henning Mankell, svenskur rithøvundur (d. 2015).
- 30. mars - Óli Breckmann, føroyskur politikari og løgtingslimur.
- 31. mars - Al Gore, amerikanskur varaforseti.
- 28. apríl - Sir Terry Pratchett, enskur fantasirithøvundur (d. 2015)
- 28. juni - Kathy Bates, amerikonsk sjónleikarinna.
- 26. september - Olivia Newton-John, avstralsk sjónleikarinna og songkvinna.
- 14. november - Karl Bretaprins
- 3. desember - Ove Joensen, føroyskur rógvari. (d. 1987)
- 21. desember - Samuel L. Jackson, amerikanskur sjónleikari.
- 31. desember - Donna Summer, amerikonsk songkvinna (d. 2012)
AndlátRætta
- 30. januar - Mahatma Gandhi, indiskur sjálvstýrisleiðari (f. 1869)
- 1. september - Janus Djurhuus, føroyskur yrkjari og Áarstovubróðir. (f. 1881)


text:
Hoyvík
Sera snøgg og væl viðlíkahildin raðhús í Hoyvík. Uttanumøkið er serstakliga hugnaligt við havastovu, hitapotti og stásiligari terrassu. Harafturat er gott bilhús og ein skúrur til ognina. Umhvørvið er avbera hugnaligt og barnavinarligt, tætt við skúlar, stovnar, handlar og ítróttaøki.
Niðara hæddin er innrættað soleiðis: Durur, køkur og stova í einum, útistova, vaskirúm, hjúnakamar, baðirúm og goymslurúm.
Ovara hæddin er innrættað soleiðis: Loftstova, baðirúm og 3 kømur.
Jørundargøta 38
188 Hoyvík


text:
Dagtilhaldið, sum seinastu árini hevur verið á Heiminum við Vágna, flytur í dag inn í nýggj…
Tag: Norðoya Bú- og heimatænasta
Bú- og Heimatænastan í Suðuroy fingið íblástur frá NBH
Seinnapartin í gjár vitjaði Stýrið fyri Bú- og Heimatænastuna í Suðuroy Norðoya Bú- og Heimatænastu. Endamálið…
Jóna Østerø nýggjur samskipari av samdøgursrehabiliteringini hjá Norðoya Bú- og Heimatænastu
Norðoya Bú- og Heimatænasta hevur sett Jónu Østerø í starv sum samskipara av rehabiliteringini á Sambýlinum…
Nýggjur deildarleiðari í Sambýlinum í Bøgøtu
Norðoya Bú- og Heimatænasta hevur sett Meibritt W. Djurhuus í starv sum deildarleiðara í Sambýlinum í…
Virkin eldri seta sín dám á býarmyndina
”Virkin eldri” er vorðið eitt afturvendandi og vælkent hugtak, og sæst tað aftur í býarmyndini, at…


text:
Nú jólini og nýggjári eri fari aftur um bak er tíð hjá róðrarfeløgum at vakna úr bjarnardúrinum og fara til verka og gera klárt tl stevnunar. Her í RK hava vit vant alt árið, men hvørjar eru hesar ótroyttandi eldsálir sum toga í árina alt árið runt?
Vit møta einari eldsál um mánaðin fram til stevnurnar. Fyrst fyri skotum stendur altíð fúsi Henningur-Einar Juul.
Bátur: Ormurin Langi
Pláss í bátinum: Toft, bógbekkur, bakborð/stýriborð
1. Hevur tú nakað ritual áðrenn stevnu?:
Ikki nakað serligt, men plagi at brúka fyrrapartin uppá at hugsa róðurin ígjøgnum. Annars er bara at bomba til.
2. Hvør er tín besta kappróðraruppliving?:
Enn hevur man eitt FM-heitið til góðar, men tað skal nokk koma í 2018. Annars eru nøkur gullheiðursmerkir komin á veggin, men tá vit vunnu ólavsøkuna í 16 við 10-mannafarinum, man vera tað stuttligasta higartil.
3. Tú hevur júst vunnið ólavsøkuróðurin við trimum bátslongdum, hvussu hátíðarheldur tú?:
Reist meg upp og traðka eitt bein á stokkin og gjørt eitt skrál! Annars hjálpt restini av bátunum á mál so gott sum gjørligt.
4. Hvør er tín yndisrættur?:
Eg kann nokk eta allan mat, men alt tað ræsta verður sikkurt tikið framum annað. Ein blóðpylsa er heldur ikki at forsmáa.
5. Hvørjum hyggur tú eftir á mótsetta kyninum?:
Hehe skal man ikki siga at man hyggur eftir eygunum?
6. Netflix ella biograf?:
Hyggi nokk oftari eftir netflix, men ein túrur í biografin er hugaligari. Hava bara tann trupulleikan at eg sovni hvørja tí einastu fer eg seti meg har.
7. Ræsta súpan ella riv í ovnin?:
Ein góð síða ella tvær í ovnin verður ikki tikin
8. Um tú vart eitt djór, hvat hevði tú verið?:
Summi siga at man er eitt dýr, so haldi bara eg verið sum eg eri. Annars hevði verið ein tikari, vinna hvørja ferð og skítsvakir.
9. Hvat ger Róðrarfelagið Knørr til besta felag í Føroyum?:
Samanhaldið og andin í felagnum til venjingar. Eisini hava vit eitt stórt neyst, har tað er pláss fyri nógvum bátum og altíð er lætt at flota bátarnar.
10. Hvat vers úr “Orminum langa” dámar tær best?:
vers 24.
“Eirikur stendur á breiðum bunka,
klæddur í skarlak reyða:
“Tú tekur ikki Orminn langa,
fyrr síggi eg tín deyða.”


text:
Í mai varð 2. byggistig av verkætlanini hjá IRF úti í Nýggjheiðum boðið út, og J&K Petersen vann útbjóðingina. Fyritøkan hevur eisini staðið fyri 1. byggistigi av verkætlanini, sum í høvuðsheitum fevndi um at gera økið byggiklárt.
2. byggistig skal vera liðugt í oktober 2022, og tá verður nýggja tyrvingar- og rottangaplássið hjá IRF sostatt klárt at taka í nýtslu.
Samlaða verkætlanin kostar oman fyri 100 mió. kr
Um verkætlanina
Nýggja plássið verður úti í Nýggjheiðum í Kvívík. Staðsetingin er vald út frá tí góða og slætta lendinum, og so verður plássið eisini í hóskandi frástøðu frá bygdum øki. Nógv orka er løgd í at laga verkætlanina so væl til lendið sum gjørligt.
Nýggja plássið verður mett at kunna nøkta tørvin komandi 30 árini. Hetta skal sjálvandi takast við ávísum fyrivarni sæð í mun til samfelagsgongdina og menningina á endurnýtsluøkinum sum heild.
Arbeiðið flytur innandura
Nýggja støðin verður stór og nýmótans samanborin við tey tyrvingarplássini, sum vit kenna til í dag. Við at taka ímóti burturkasti innandura kann IRF leggja seg eftir einans at tyrva í góðum veðri og á henda hátt forða fyri, at burturkast fýkur í náttúruni.
Samstarv millum Tórshavnar kommunu og IRF
Nýggja tyrvingar- og rottangaplássið er eitt samstarv millum IRF og Tórshavnar kommunu. Verkætlanin er ikki knýtt at eini samanlegging við Tórshavnar kommunu, men eins og á nógvum øðrum økjum innan burturkast- og endurnýtslu hevur tað víst seg, at samstarvið partanna millum hilnast væl og lønar báðum pørtum.


text:
Leygardagin 27. mai skipa Missiónshúsið í Rituvík og Tofta- Rituvíkar blákrossfelag fyri einum bygdadegi í Rituvík.
Skrá:
Kl. 14.00 Bygdadagurin verður settur av Torbjørn Jacobsen, borgarstjóra
Jónsvein Olsen syngur nakrar sangir
Kl. 14.30 Høvi hjá børnunum at vitja hoppiborgina (ókeypis)
Kl. 14.30 Kaffisølan og tombola letur upp
Kl. 15.00 Barnatiltak við luttøku av Bubu og barnakórinum á Toftum. Ókeyps ballónir til børnini
Kl. 16.00 Rennikapping - "Skákið runt", teinurin er 3,3 km. Kappast verður í hesum aldursbólkum:
□ Foreldur við børnum undir skúlaaldur (renna bert 1,1 km)
□ Børn 7-10 ár □ Børn 11-14 ár.
□ Kvinnur 15 ár og eldri □ Menn 15 ár og eldri
Kl. 17.00 "Av lendingini niðan í bygdina". Søguligur túrur har Diktus og Martin Olsen siga frá. Byrjað verður á lendingini.
17.00 til 19.00 Franskur hotdog verður til keyps á grillini
17.00 til 18.00 Ponyríðing
Kl. 19.00 Sangløta í tjaldinum við Svein í Prestgarði og Jan Jacobsen.
Uppboðssøla av 5 málningum.
Lutaseðlar verða trektir.
Dakko Petersen, aðalskrivari í Bláa Krossi endar bygdadagin.
Høvi at geva eina gávu til byggingina av nýggjum missiónshúsið í Rituvík
Øll tiltøk eru ókeypis. Lutaseðil verður seldur gjøgnum dagin. Tombola og matsøla verður í tjaldinum frá 14.30, har høvi er at keypa kaffi, te, breyð, vaflur og annað fyri ein bíligan penga.
Vit síggjast í Rituvík 27. mai
Missiónshúsið í Rituvík og Tofta- Rituvíkar blákrossfelag


text:
Løn og arbeiðstíð
Næmingalønin er 14.998 kr. um mánaðin 1. árið og 16.664 kr. um mánaðin 2. árið. Tá ið tú ert vorðin tryggingaratstøðingur, er byrjanarlønin umleið 25.065 kr. um mánaðin. Umframt lønina, verður 4% rinda í pensjón í lærutíðini. Hesar upphæddir eru galdandi fyri árið 2018.
Meðan tú ert í læru, kemur tú at verða fevndur av hesum tryggingum: Heilsutrygging, Samlagstrygging og Trygging við hættisligari sjúku.
Arbeiðstíðin er 37 tímar um vikuna. Lønin og arbeiðstíðin eru ásett í sáttmála millum Arbeiðsgevarafelagið hjá Fíggjarstovnum í Føroyum og Finansforbundet.


text:
Álitisfólkaskipan hjá Musikklærarafelag Føroya
§1. Álitisfólk
Til álitisfólk og varaálitisfólk kunnu veljast limir í Musikklærarafelag Føroya, sum hava lógarkravda útbúgving og minst ½ starv.
Álitisfólk skal hava arbeitt í økinum sum hann/hon er vald í minsta lagi 1 ár, áðrenn viðkomandi kann veljast til álitisfólk, uttan so at tað av serligum umstøðum gerst neyðugt at víkja frá hesum.
Álitisfólk og varaálitisfólk verða vald í hesum økjum:
- Suðuroy, Sandoy og Tórshavn
- Vágar, Norðurstreymoy, Sunda kommuna
- Eysturoy, Norðoyggjar
Stk. 2: Nevndin skipar fyri vali av álitisfólkum og varaálitisfólkum, í teimum ymsu økjunum annaðhvørt ár (fyrstu ferð 2013) fyri 1. oktober. Valúrslitið skal staðfestast á ársaðalfundi felagsins.
§ 2. Uppgávur
Musikklærarafelag Føroya kunnar álitisfólkini um lógir, sáttmálar og aðrar avtalur. Álitisfólkið eigur at ansað eftir at lógir, sáttmálar og aðrar avtalur verða hildnar. Álitisfólkið, ið er talsmaður limanna, hevur saman við leiðaranum á Musikkskúlaskipanini ábyrgd av, at limirnir verða kunnaðir og tiknir við í ráðum um mál, ið viðvíkja arbeiðsplássinum.
Álitisfólkið skal eins og leiðslan syrgja fyri best møguligum samstarvi og góðum arbeiðsviðurskiftum. Álitisfólkið hevur tagnarskyldu.
§ 3. Áheitanir og klagur
Álitisfólkið hevur rætt og skyldu til at leggja áheitanir og klagur frá limunum fyri leiðaran á Musikkskúlaskipanini. Álitisfólkið skal vera ráðgevandi fyri leiðaran á Musikkskúlaskipanini, Musikklærarafelag Føroya og limir tess um arbeiðsviðurskifti, rættindi og skyldur.
Álitisfólkið hevur skyldu til at kunna limirnar í økinum og Musikklærarafelag Føroya um øll viðkomandi viðurskifti.
§ 4. Uppsøgn
Tá ið musikklærari verður sagdur úr starvi ella fær boð um at flyta skúla, kann álitisfólkið leggja málið fyri Musikklærarafelag Føroya.
§ 5. Viðgerð av uppsøgn
Verður álitisfólk uppsagt, skal uppsøgnin viðgerast millum Musikklærarafelag Føroya og Fíggjarmálaráðið. Við uppsøgnini skal fylgja holl skrivlig grundgeving fyri uppsøgnina. Hendan grundgeving verður grundarlagið undir fundinum millum Musikklærarafelag Føroya og Fíggjarmálaráðið.
§ 6. Álitisfólkaskeið
Tá ið álitisfólk og starvsfólk søkja um at sleppa á álitisfólkaskeið, fer arbeiðsgevarin at viðgera slíkar umsóknir við vælvild. Sama er galdandi fyri nevndarlimir í felagnum.